text:
WILLEMSTAD – Djaluna 16 di yüni 2014, alrededor di 7’or di mainta, e Divishon Krímen Organisá bou di guia di fiskal di Ministerio Públiko i en koperashon ku Warda Kosta i Duana a detené un grupo di kuater (4) persona ku ta ser sospechá di a importá kokaina i armanan di kandela for di Sur Amérika pa Kòrsou pa medio di boto.
E personal di Divishon Krimen Organisa a hasi un entrada hudisial na un kas na Brakkeput, despues ku e kuater (4) sospechosonan aki mas tempran den oranan di mardugá ku un boto probablemente riba laman ganchu a risibí un lote di droga i armanan di kandela for di un otro boto, ku te na e momentunan aki ta deskonosí pa polis, i na nan regreso a mara e boto na un pir ku ta pertenesé na un kas en kuestion.
Polisnan durante nan investigashon a bin haña tantu den e kas komo a bordo di e boto un kantidat supstansial di kokaina, tres (3) arma di kandela di kual un di nan ta un arma di kandela outomátiko i munishon.
En konekshon ku e hayasgo aki a detené kuater (4) hòmber prosedente di Kòrsou ku tabata den e kas i riba e boto. Un di e sospechosonan a trata di kore bai dor di bula na awa, pero dor di reakshoná rápido di polis a logra di saka e hòmber aki for di awa.
E hòmbernan sospechoso ku a keda detené ta:
R.D.S.., di 33 aña di edat
A.M.G., di 32 aña
R.R.C., di 27 aña
J.A.B., di 23 aña.
Seguidamente a tene entrada hudisial na kas di e kuater (4) sospechosonan ku ta keda respektivamente den bario di Brievengat, Otrabanda i dos kas den Mahuma. Durante di investigashon den e kuater (4) kasnan aki a haña i konfiská vários:
lèptóp
telefon
Kámara i
un blòki di hash.
A presentá e kuater (4) sospechosonan dilanti di un fiskal ouksiliar ku a ordená nan enkarselamentu pa mas investigashon.
Divishon di Krímen Organisá ta sigui ku e investigashon den e kaso aki.


c: text/html

text:
WILLEMSTAD – For di kuminsamentu di e último ront, tur kos tabata indiká ku Fabio Mensing lo a gana e Torneo di ahedres titulá HBN Law-schaaktoernooi, organisa pa SV Nacho Moron i di spònser pa HBN Law.
Kosnan a bira emoshonante pa sa ken lo a terminá na e di dos lugá i ken lo a bira kampion den Grupo B i Grupo C di e Torneo aki. Bistanan tabata riba Jimmy Izijk, Maria Vinck, Sjaak Bet i Edwin Tjong-A-Hung pa loke ta trata e di dos puesto di e torneo aki pero na momentu ku Da Silva a empatá ku Mensing den e partido ku nan a hunga, Izijk a sali benefisiá ku 0.5 punto riba sobra pa asina terminá na e di dos lugá den e torneo aki. Sjaak Bet a terminá na di tres lugá.
Den Grupo-B Norman Hodgson ta gana Marlon Picus i awor Hodgson ta pasa outomátikamente pa Grupo-A. Marlon Picus a keda na di dos lugá i Hans van der Zande na di tres luga den Grupo-B.
Den Grupo-C, Peter Paul Piper ta sali na promé lugá, sigui pa Emmy Hermsen na di dos luga i Douglas Casimiri a keda na di tres puesto.

robotstxt: allowed

filter: keep


text:
WILLEMSTAD – Awe 12 di mei 2014 Tim di atletismo A. V . Sparta ta selebrá 50 aña.
A.V. Sparta ta un organisashonnan ku ta traha ku hóbennan no solamente riba nivel deportivo pero tambe riba nivel sosial edukativo ta logra yega den tantu aña di eksistensia. No esei so pero e Fundadó Tinchi Regales inkansablemente tei, ku animo riba vèlt pa entrená, eduká i apoyá e atletanan ku ta forma e famia di Sparta.
AV Sparta por papia di realmente un famia, ya ku e organisashon aki di atletismo aki ta traha riba formashon total di kada un atleta i huntu ku nan mayornan e famia ta kompletu. Tinchi huntu ku su direktiva ta pensa ku gana no ta tur kos pero duna e mucha un
preparashon pa mayan e por forma parti di e komunidat eksitosamente.
Na aña 1964 ora Tinchi a skohe pa laga futbòl para I kuminsá ku atletismo e ta tin un atleta, Ronald Mercelina mihó konosí komo Lulu ku e tabata entrená tur dia segun aña tabata pasa mas tabata e muchanan di bario di Jandoret I besindario ku a djòin Sparta.
Lulu tabata gana su kompetensianan I ku hopi disiplina a siguí ku e deporte di atletismo asistí Tinchi riba vèlt I despues sigui práktika e deporte na Ulanda te algun tempu pasa komo master. Asina tin mas atletanan ku a forma parti di Sparta atraves di añanan I ku awe sea ta studiando den eksterior òf ta entrenadó di AV Sparta.
Durante e 50 aña ta hopi ta e desaroyonan I logronan ku Tinchi i su tim a eksperensia. Pa menshoná algun: Sparta a logra un Baki di Santu pa e atletanan por siña e téknika di e disiplina bula leu i partisipá ku henter e tim na ‘Trainingscamp’ na University of Central Florida i ta un di e organisashonnan di atletismo ku ta organisá kompetensia pa atraves di skolnan, muchanan sera konosí ku e deporte di atletismo.
Ainda e famia di Sparta tin mas pa soño ku nan ta trahando riba dje pa bira realidat un di nan sigur ta e tualèt ku ta hopi esensial pa e muchanan por hasi uso di dje durante ku nan ta na vèlt.
Netamente ku esaki na mente, Sparta a skohe pa enbes di selebrá e 50 aña ku fiesta grandi, kuminsá na selebrashon djaluna ku un Santu Sakrifisio di misa spesialmente dirigí na AV Sparta kaminda e atletanan mes lo sirbi misa, lesa lektura I hiba un ofrenda dilanti na Misa di Jandoret pa Gradisí Dios. Siguí ku presentashon di nan logo nobo na e famia di Sparta I tambe Prensa. Djasabra 17 di mei e selebrashon ta kontinuá na Het Savaanshuisje kaminda e tim tin un “Family Fun Day” pa tur atleta ku nan famia.
E selebrashon lo no kaba einan keda pendiente paso tin mas aktividat komo parti di e selebrashon den transkurso di lunanan benidero.


text:
WILLEMSTAD – Akademia di beisbol Bandabou Tigers ku Baseball Camp den herfstfakansie (7-11 òktober). E lo ta algu diferente i nada di haber ku scouting. E ta un programa ku despues di aña traha komo hóben i adulto den deporte bo ta ripara ku falta sierto aspektonan importante den desaroyo sosial i intelektual di nos hóbennan.
Pesey medio di deporte nos ta introdusí e promé Baseball Camp den herfstfakansie (7-11 òktober). Esaki lo ta pa hóbennan (13-14 aña) interesá ku no tin nada di hasi pa sigui eduká esakinan ku konosementu riba e área di deporte i tambe edukashon.
E kampamentu aki lo dura sinku dia kaminda hóben lo drumi lanta kome, práktika deporte i traha den grupo i siña por ehèmpel kon ta kome na mesa i otro. Tambe lo organisá aktividatnan ku ta kuminsá eduká nos hóbennan pa siña duna bèk i hasi algu pa bo pais.
E meta final ta pa krea un hóben sano i responsabel pa komunidat moderno. E grupo di enfoke ta e hoben di 13 te ku 14 ana ku ke pasa su fakansi edukativo, deportivo ku karakter di edukashon sosial. Nos lo keda drumi 5 dia na Juan Pablo Duarte VSBO, train beisbòl na Parke di Pichingolo, kome i sigui kurso di desaroyo sosial serka señor Robert Coffie i mas
E parti tékniko ta keda den man di Johnny Balentina/Sherton Saturnino & Ex profs ( Didi Tata, Andly Simmons, Ulrich Sneiders i mas). Di e manera aki tambe e grupo aki ta duna bek na komunidat kompartiendo nan eksperensia.
Kòrda bon pa Bandabou Tigers tin algun lugá reserva kaba. A sobra algun lugá (20x) pa muchanan di otro ekiponan of bario.
Mi kier yama danki na tur e spònsernan ku ya kaba a buta nan skouder bou di e proyekto aki:
MCB Bank – SSK Europa - Juan Pablo Duarte VSBO – Organisashon di Pichingolo – Fundashon Sedreko -
Mangusa Supermarket – AA Drink – Kusters Trading – Pandaeria Isa
Pa mas informashon i inskripshon mayornan òf organisashon por tuma kontakto libremente ku mi Sr Thakai Doran ku ta koordiná e proyekto aki na telefon514-1660 of via mail na thakai.doran@hotmail.com.


text:
WILLEMSTAD – E pelíkula Tula The Revolt a gana e premio máksimo di e Festival di Film di Londen. E pelíkula di e direktor ulandes Jeroen Leinders a haña e “Grand Jury Prize”, asina e produktornan di e pelíikula a informá awe.
Tula The Revolt ta grabá na Kòrsou i tin den e ròlnan sentral Danny Glover i Jeroen Krabbé. E pelíkula ta relatá e storia di e rebelion di katibu na 1795 guiá pa Tula.
E pelíkula a pasa diferente pais kaba i ta hañando bon komentario tur kaminda, prinsipalmente pa su sinematografia estúpendo.


text:
WILLEMSTAD – Awe djadumingu 10 di novèmber i ayera djasabra 9 di novèmber a tuma lugá e kompetensia di zeilen ku yama Cor van Aanholt Race den awanan di Spaanse Water.
Youth Sailing Curacao YSCO a organisa e Cor van Aanholt race spesialmente pa hóbennan ku ta práktika e deporte di bela (zeilen). For di aña 2005 a kuminsá ku e kompetensia aki na honor di e fundadó di YSCO, Cor van Aanhold.
E kompetensianan ta tuma luga den kategoria Laser i Optimist i riba fotonan por mira parti di e evento aki ku a konta ku un kantidat grandi di hóbennan ku a partisipá.


text:
K-liber - T-Bo-T-Real Lyrics
T-Bo-T-Real Lyrics by K-liber from Plamatoria Album has 2 views.
Below you can play T-Bo-T-Real video, browse another K-liber lyrics.
Send “T-Bo-T-Real” Ringtone to your Cell
t-bo-t-real by K-liber
Ta bo ta esun pa mi
Bo so por trese bendishon den e bida ki
Serka bo so mi por sera e wowo nan ki, mami
Di seizoen pa seizoen mi ke bo para trai mi
Mi ta puntra mi mes
Unda lo mi ta sin bo
Un dia no por pasa sin mi sinti bo kalor
Bo ta mi baybe,mamisita,mi princes
Den bo brasa mi ke chill ba mi stress ,awo
E amor ku bo tin di januari te december
Tantu mi ta tin pero ta bo buta stempel
Bo ta tej tempu malu bo ta tej tempu bon
E flecha pega den mi kurazon
Paso si ta bo ta esun
Ta bo te real
Awor mi ta ku bo anto tur kos ta stabiel
999 kasi jega 1000
Amor di mi bida bo te lock di mi wheel
Paso un tempu mi ta strika
Un tempu mi ta deal
Niun hende un verwacht mi bira rustig trankil
Dianan bashi ba tira un ko riba mi
Awor ami ku bo ta di seal
Baybe
Ta bo te real destina pa ta ku mi
Special djariba krea pa ta di mi
Ki mi ta hasi sin bo mami
Bo tin mi kurason
Esej bo sa bon bon
Ta bo te real ta bo te sun
Pesej bo ta mi number un
K-liber T-Bo-T-Real found on http://batlyrics.net/t-bo-t-real-lyrics-k-liber.html
Ta bo ta mi bida mi ke duna atenshon
Ta bo ta mi dushi mi ke stop ku movishon
Ta bo ta mi mami mi'n ke kai den perdishon
Drecha mi bida anto hasi bo mi mishon
Bin den mi brasa pa nos wak televishon
Drecha maleta pa nos bai di vakashon
Resa na Jah pa un tiki bendishon
Pa asina nos por biba bon bon
(c) K-Liber
K-liber Top 10 Lyrics
-
PopularityLyrics:
-
211
-
71
-
55
-
40
-
19
-
14
-
13
-
11
-
11
-
9
based on popularity! Get another 5 popular lyrics


text:
Tristan Koolman a bira e di dos ganado di e campaña di Facebook
“Express Yourself” durante Mundial
E siman aki Aruba Bank a saca e di dos ganado di su campaña di Mundial di Facebook “Express Yourself”. E ganado a bira Tristan Koolman cu a post un potret hopi creativo riba e Facebook Page di Aruba Bank.
Pasa na cualkier sucursal di Aruba Bank pa ricibi bo Aruba Bank World Cup T-shirt. Saca bo potret cu e T-shirt bisti, “Upload” e potret aki riba e pagina di Facebook di Aruba Bank of via Instagram #ArubaBankExpressYourself. Despues, “share” bo potret cu bo amigonan. Esun cu haya mas “votes” lo gana e premio fabuloso cu ta un jersey original di bo team preferi.
Ainda bo tin chens pa pasa na cualkier sucursal di Aruba Bank, solicita bo “Aruba Bank World Cup T-shirt” y “Express Yourself” durante Copa Mundial FIFA 2014.
Aruba Bank ta felicita Tristan cu su bunita potret. E proximo ganado lo wordo anuncia otro siman. Cada siman, te cu dia 13 di Juli 2013, lo saca un feliz ganado!


text:
Suriname
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Suriname ta un pais situa na parti nort di Sur Amérika. E ta situa entre Guiana Franses parti ost i Guiana parti west. Na parti suit e ta grens ku Brazil. E grensnan mas suit di surnam ta bou di desputo ku Frans Guyana i Guyana kantu di e riunan Marowijne anto Corantijn
Suriname na 163,000 km2 ta e pais sovierno mas chikitu den Sur Amérika basá riba area di terá. Tambe e pais ta e uniko pais kaminda Hulandes ta un lenga official na mundu ku no ta parti di Reino Hulandes. E kombinashon de Kolonisashon, immigrashon i ekslavitud a hasi Surname un di e paisnan mas multikultural na mundu ku un diversidat etniko, kultural i religioso masha grandi. Suriname tin un poblashon di 470.000 persona, mayoriá di nan ta biba na e kosta norte di e pais.
Kontenido
Nomber[editá | edit source]
E nomber Suriname ta bini for di e grupo Taino ku yama "Surinen" ku tabata habita e area promé ku yegada di Europeonan. Originalmente e tabata wordu skibi Suriname dor di e prome habitantenan Ingles ku a funda e prome Kolonia na Marshalls Creek, kantu di e riu surinam anto tabata wordu yama Nederlands Guyana of Guyana Hulandes. Un ehemplo notable ta Suriname su aeroliña "Surinam Airways"
Geografia[editá | edit source]
Suriname ta e pais independiente mas chikitu na Sur Amérika. Situa riba e schild di Guyana e pais por wordu dividi den 2 area geografiko distinkto. Parti nort ku ta tera plat. I parti suit ku ta hopi montañoso i kubri kasi henteramente ku selva tropikal ku ta kubri 80% di Suriname su area total. E parti nort ta kultiva e einan mayoria di e poblashon ta biba einan.
Surnam tin 2 Kadena Montañoso e serunan Bakhuys i e serunan Van Asch Van Wijck. E punto mas haltu di Suriname ta Julianatop ku 1.286 meter riba nivel di laman. Otro serunan ta Tafelberg na 1.026 meter, Mount Kasikasima na 718 meter, Goliathberg na 358 meter i Voltzberg na 240 meter.
Distrikto i Resort[editá | edit source]
Klima[editá | edit source]
Surnam ta keda 2 pa sinku grado nort di e Equator, e tin un klima tropikal masha kayente anto temeratura no ta varia hopi durante aña. E aña tin dos temporada di awaseru, un di Aprel te ku Augustus i e otro di November te ku Februari. Tambe e tin dos temporada di sekura di August te ku November i di Februari te ku Aprel.
Reserva Natural[editá | edit source]
Parti pariba di e rui Coppename tin e Central Suriname Nature Reserve ta un sitio di heritage di UNESCO pasobra di su selvanan tropikal ku no ta kontene aktividat humano. Tambe tin hopi parke national: Galibi National Reserve, Coppename Manding National Park i Wia Wia NR na surnam su kosta, Brownsberg NR, Raleighvallen/Voltzeberg NR, Tafelberg NR i Eilerts de Haan NP na parti meimei di e pais i Sipaliwani NR na e grens ku Brazil. Na tur 12.6% di e pais ta area preserva.
Edifisio[editá | edit source]
E Jules Wijdenbosch brug ta un brug ku ta krusa e rui suriname entre Paramaribo anto Meerzorg den e distrikto di Commewijne. E brug a wordu traha den e presidensia di Jules Albert Wijdenbosch (1996–2000) i a keda kompleta na aña 2000. E brug ta 52 meter haltu i 1.504 meter largu . E ta konekta Paramaribo ku Commewijne, un konekson ku antes por a wordu hasi solament ku ferri. E brug a wordu traha pa kuminsa desayora e pasti oeste di paramaribo, e ta konsisti di 2 banda, e no ta aksesibel pa pieton.
E Kathedral di St. Peter and Pauls ta 114 aña bieu. Prome ku e la bira un Kathedral e tabata un theater ku ta pertenese na na La Parra. E theater a wordu konstrui na aña 1809 pero a kima na aña 1820. E rekonstrukshon di Katherdral St. Peter and Pauls a kuminsa na 13 di Januari 1883
Suriname ta un di e uniko paisnan na mundu ku tin un snoa ta situa net banda di un moske (un otro luga ta na Sofia, Bulgaria. E dos edifisio nan aki ta situa den centro di siudat di Paramaribo anto tin biaha sa tin ku parti nan luga di parker, kemen nan ta kokiksisti ku otro.
Historia[editá | edit source]
Kuminsamentu di siglo 16 e area a wordu deskubri dor di Fransesnan, Spañonan i Inglesnan, Un siglo despues a kuminsa ku plantashi a wordu traha dor di Inglesnan i Hulandesnan kantu di e varios riunan i terra fertil na e plano di Guyana. E prome dokumento di un kolonia na Guiana tabata un kantu di e rui Surnam ku tabata yama Marshall's Creek. E area tabata nombra na un Ingles. Disputo a krese entre e inglesnan i e Hulandesnan. Na 1667 e Hulandesnan a desidi pa keda ku e kolonia di plantashon ku nan a konkista for di Inglaterra, resultando den e trata di Breda. E Inglesnan a keda ku en kolonia Chikitu di Nieuw Amsterdam, un kolonia Chikitu na Merka Nort, ku despues a bira e suidat di New York.
E Hulandesnan tabata depende hopi riba esklavonan afrikano pa kultiva e coffi, cacao, pal'i suku i katuna kantu di e ruinan. E tratamentu di e esaklavonan di nan baasnan tabata hopi malu, i hopi esklavo a fuga for di e plantashinan. Ku yudansa di e nativonan bibando den e selvanan, e eks esclavonan a establisa un kultura uniko ku te awendia ta hopi praktika. Konosi na Hulandes komo "bosnegers" i na Ingles komo Maroons nan e establisa nan mesun tribunan kual un par di nan ta, e Saramaka, e Paramaka, e Ndyuka of Aukan, e Kwinti, e Aluku of Boni, i e Matawinan.
E Bosnegersnan tabata hopi biaha ataka e plantashinan pa haña miembro nobo, haña muhé, arma, kuminda i otro arikulonan. E attakenan aki tabata hopi biaha moral pa e doñonan di e plantshonan i nan famia. E atackenan a kuasa hopi kampaña pa eksterminá e gruponan aki pero niun no a luk. E europeonan a firma sierto tratamentu di pas den siglo 19 kua dunanan sierto libertad official.
Esklavitud a wordu abolisá na surinam na aña 1863 pero e esklavonan no tabata kompletamente liber te ku 1873 , ora nan a kaba un periodo di transition mandatario di 10 aña kaminda nan mester a traha pa minimum loon anto sin tortura sanctiona. Ora nan a bira liber di berdat, e esklavonan a abandoná e plantashinan kompletamente kaminda nan a sufri hopi aña di trabou duru i tortura na fabor di e suidat Paramaribo. Komo un kolonia di plantashon Suriname tabata hopi dependiente di labor manual i nan mester a haña un otro manera pa bini na esaki. E Hulandesnan a bini ku labornan di kontrakto di Nederlands Oost Indië (awendia kononsi komo Indonesia ) anto tambe for di India (dor di un kontrakto ku e Inglesnan). Huntu ku esei durante e fin di e siglo 19 e e komienso di e siglo 20, grupo chiki di hende homber mayoria be di China anto Medio Oriente a bini pa traha. Maske Suriname su poblashon ta basta chiki e ta keda, dor di su historia, un di e luganan di mas diversika na mundu.
Na 1954, e Hulandesnan a pone Suriname bou di un systema di self gobernashon limitá, ku Hulanda teniedo te ahinda kontrol sobre defenso i agensianan internashonal. Na 1973 e gobernashon lokal, dirigi pa e NPK (Un partido Kriyoyo ) a kuminsa negosation ku e Gobernashon Hulandes pa independensia verdadero ku a keda duná riba 25 di november 1975. E pakete di parishon tabata hopi substansial, un parti grandi di suriname su ekonomia e prome 10 añanan a wordu yudá dor di hulanda su pakete di stimulus i e Gobernashon hulandes.
E prome presidente di e pais tabata Johan Ferrier, e gobernador di antes Henck Arron (e tempu ei e lider di [[Partido National di Suriname|Suriname su partido Nashonal) a sribi komo prome minister. Kasi Eenderde di e poblashon a mudá bai Hulanda sigiendo e añanan sigiendo independashon, komo hopi tabatin miedu ke e pias lo bai malu sin mandamentu hulandes. Suriname su diaspora pes'ei ta inklui kasi 250.000 surinameo bibá na Hulanda awendia, inkluendo un par di miembro di Hulanda su team di futbol nashonal.
Na 25 di Februari 1980, un coup militar a kaba ku e gobernashon demokratiko i a declara suriname un Republika Soicalista, ku a kuminsa un tempu duru pa e ekonomia di e pais. Na 8 di December 1982, e militarnan nou di lider Desi Bouterse, a kaptura suidadeñonan prominente akusá di a traha plan kontra e gobernashon. Nan sigun sierto hende nan tabata tortura i ehekuta durante anochi. Hulanda a kita tur yudansa ekonomiko durante e tempu ei i Desi Bouterse ta wordu hiba na korte pa su matamentunan.
Elektion a wordu tene na 1987 anto suriname a adopta un nobo konstitushon, ku a duda e diktator permiet pa keda na poder komo lider di surnam su leger. Disatisfetcho ku e gobernashon, Bouterse a remove nan via telefon na 1990. E evento aki a keda konosi kumo e "koup di telefon". Bouterse su poder a sigui baha despues di e elekson di 1991 i un guerra sivil a kuminsa entre e leger di suriname i e Bosnegersnan, kider loyal Ronnie Brunswijk, a sigui baha su poder durante e añanan '90.
Suriname su demokratia a haña forsa atrobe despues di e añanan durbulente di 90, antu su ekonomia a bira mas deversifika anto mas tiki depende riba sosten di Hulanda. Grafmentu di Bauxite ta sigui di ta un bron importante pa fondo. Pero e diskubrimientu i explotashon de crudo anto oro a pone ku suriname tin mas chens pa suntiblidat a bira mas grandi. Agrikultura, especialmente di aros i banana, a keda un komponente fuerte di su ekonomia, anto ekoturisma ta provadi nobo opportunidat. Mas ku 80% di suriname ta konsisti di selva tropikal anto ku e establisimentu di e Centra Suriname Nature Reserve na 1998, suriname a kuminsa ku e protekson di su selvanan tropikal. E The Central Suriname Nature Reserve a bira un World Heratige Site di UNESCO na aña 2000.
Ekonomia[editá | edit source]
E ekonimia di suriname ta domina pa e industria di bauxite, ku ta akonta pa 15% di suriname su GDP anto 70% di su ganashi di exportashon. Otro exportnan ta inklui Aros, Bakoba anto shrimp. Suriname a kuminsa resientemente ku exportashon di zeta. Ongeveer un kwar di su poplashon ta ta traha den sektor agrikultural. E ekonomia di suriname ta hopi dependiente di komersio, su parnernan mayor ta Hulanda, Merka, Canada anto paisnan den Karibe.
Despues di a asumi poder na kabamentu di 1996 e gobernashon di Wijdenbosh a kaba ku e systema struktural bisando ku e no tabata bal pa e hendenan mas pober di e pais. Sen di Belasting a kai ora belastingnan bieu a kaduka anto e gobiernu no a logra di bini ku nobo alternativo. Pa kabamentu di 1997 e risibishon di sen nobo a wordu para dor di e gobernasgon pasobra relashon ku hulanda tabata deteriorando. Kresementu ekonomiko a baha na 1998, ku e bahamentu de e sekotronan di mina, konstrukshon, i utilidatnan. Gastamentu di sen dor di e gobernashon, un systema malu di rekohe belasting, anto un systema di rekurso sivil malu a reduci yudansa internashonal na 1999 anto a kontribui na e debe fiscal, estima na 11% di suriname su GDP. E gobiernu e buska di resolve e problema aki ku ekspanshon monitar, ku a kousa hopi Infalshon.
- GDP (2006 est.): U.S. $2.11 billion.
- Kresementu anual GDP (2006 est.): 5.8%.
- Pa capita GDP (2006 est.): U.S. $4,000.
- Inflashion (2006): 5.6%.
- Rekurso natural: Bauxite, oro, zeta, ore di heru, otro mineral; mondi; pontential hidroelektriko; piska i shrimp.
- Agrickultura: Produkto—aros, bakoba, palu, i lamunchi
- Industria: Types—alumina, zeta, oro, piska, shrimp, palu.
- Komersio(2005):
- Exportashon—E.U. $929.1 million: alumina, oro, zeta crudo, palu i produkto di palu, aros, bakoba, piska, i shrimp. Kamindanan Mayor—Norwega (23.9%), E.U. (16.8%), Canada (16.4%), Fransia (8.1%), Islandia (2.9%).
- Importashon--$1.1 billion: equipo kapital, petroleo, produkto di heru i staal , produkto agrikultual, produkto konsumido. Suplimentenan Mayor—E.U. (24.4%), Hulanda(14.5%), Trinidad i Tobago (10.5%), China (5.4%), Japon (4.3%), Brazil (3.6%).


text:
Mire mucha kana pasa
Su kurpa ta tur tur manda
Keda hunga rol keda hunga bo wega
Bo tin derechi tin tantu skitta
Teddo Juice :
Ora mi mira bo mi�n por basha robodop
Ora mi mira bo mi ke bira ombeschop
Mi ta keda wak bo te ora mi lipnan bira seku
Mi ta bel mi diabelicious pa e handel trese bo
Ora e mucha pasa keda bons mane un veer
Stop ke ko nai, no laga mi fantaseer
Solda di k-liber no ta hasi koi kaweta
Pero e mucha tin tantu dosis na skitta
Pugistix:
Tur kabei riba bo kweru ta lanta para
Ora e dal bo ke mirada ku ta asenina
Ai mamita na mi un chens pa mi penetra
Paso bo sa bon bon ku ta bo mi ke modela
Wak awor paso e body ku bo tin
Bo ta buta respet
Nadi abc bo tin tantu xy ku z
Skitta nan ta subi bolbe bolte alfabet
Ora bo jega e otronan tin ku dek
Mega:
Ora e mucha kana pasa
Hala un banda pa mi benta
Ora e mucha kana pasa
Asta bala mi ta repa
Ora e mucha pasa
Ai mi sanger ta kenta
E mucha ta sende kandela
E mucha ki ta zoja anto su body tin show
Kana pasa kem kem manera un civic di low
E mucha pikini bandi bo e ta lenga
Nintendo tin ku bel pa nan kumpra bo wega
Nan ta move nan ta baila
Modela tur tur ku nan body
Ba den kaya buta drama
Basila tur tur ku nan body
|| print lyrics || correct text || send link


text:
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Argentina, ofisialmente Repúblika Argentino, ta un pais den Sur Amérika. Argentina ta un repúblika federal i un pais demokrátiko, ku ta konsteti di 23 provensias y un siudad autonomo, Buenos Aires, lo kual ta e kapital i siudat mas. E pais ta kubri gran parti di e Kono Sur, i su teritorio ta limita na nort ku Paraguay i Bolivia, na norteste ku Brasil, na este ku Uruguay i e Oseano Atlántiko, i na oeste ku Chile i na zúit ku e pasaje di Drake.


text:
Rufo Wever
Rufo Wever tawata un musico, componista y areglista conoci cu a toca y skirbi hopi cantica. Su walsnan ta hopi conoci na Aruba. El a compone: tumba, bolero, zamba, mambo, porro, merengue, danza, mazurka, polka y calypso. [1]
Kontenido
Biografia[editá | edit source]
Rufo Inocencio Wever, miho conoci como "Rufo Wever" a nace dia 8 di december 1917 den Wilhelminastraat 33 Aruba. El a nace na Maria Annette Lampe Babijn y Civiles Marcial Wever Everts. E tawata e ruman mayo di su cuater rumannan. El a atende ULO na Dominicus College na Oranjestad.
Ora Wever tawatin 24 aña, el a perde su brasa robes pa accident di trafico. Esaki no a pone stop na su pasion musical, el a cuminsa practica cu su man drechi di tal manera cu tawata parce cu e tin dos man. E tawata bisti un brasa artificial pa e por a toca cu man robes riba piano.
Carera musical[editá | edit source]
Rufo cu su 5 aña a cuminsa toca cantica popular cu su harmonica. Su tata cu tawata un musico, a descubri e talento musical den su yiu cu su harmonica. Su tata a cumpra un piano di segunda mano pa Rufo y tawata mustra hopi agradabel tocando piano. Su tata, cu tawata impresiona cu su talento, a zorg pa Rufo cuminsa haya les di piano. Rufo tawatin 6 aña. E tawata toca saxofon, guitara, cuarta, clarinet y tur otro instrumento ritmico el a siña.
Prome banda[editá | edit source]
Ora Rufo tawatin 15 aña el a lanta un banda cu yama "De Melody boys". Mas despues el a lanta otro banda titula "Los Travadores Musicales".
Cah'i orgel[editá | edit source]
Rufo Wever tawata bezig cu su caha di orgel. E temponan aya e Arubianonan tawata bay cu nan cah'i orgel pa Corsou cu boto comosifuera nan tawata kibra. Den curso di tempo, Rufo a haya sa con pa repara un caha di orgel, di e tempo ey hopi hende a acerca Wever pa nan orgel wordo drecha.
Wals di Wever[editá | edit source]
El a skirbi e wals "Arubanita" ora e tawatin 15 aña, esaki tawata e prome wals cu Su Mahestad Reina Juliana a baila na Aruba na aña 1955. Despues di "Arubanita" Wever a compone tres piesa di wals "La encantadora". Su wals "Aruba" tawata e prome wals Arubiano cu a toca na radio di Corsou. Rufo Wever tawata por compone bon y lihe y tambe toca lihe.
Composicion[editá | edit source]
Wever a traha mas cu 400 composicion. El a traha tambe hunto cu Padu Lampe y Hubert Booi, cu a yuda e skirbi cantica tambe.
Dia di Himno y Bandera 18 di maart[editá | edit source]
Na 1976 Aruba Dushi Tera a wordo scohi como himno di Aruba di Padu Lampe y Rufo Wever, y mas despues un couplet di Hubert Booi a wordo añadi na e himno. Na 1950 e himno Arubano a wordo componi pa Wever hunto cu Padu Lampe.
Fayecimento[editá | edit source]
Na 1977 Wever a haya problema di salud. El a fayece dia 30 di december 1977 di malesa di pulmon. Nan a der'e riba un dialuna dia 2 di januari 1978 cu entiero musical.
Premio[editá | edit source]
Na 1975 e Mahestad a premia Wever pa Ridder in de Orde van Nassau.
Referencia[editá | edit source]
- ↑ http://books.caribseek.com/Curacao/Muziek_en_Musici_Nederlandse_Antillen/rufo-inocencio-wever.shtml


text:
WILLEMSTAD - Kòrsou kontinuamente ta sali for di panchi bai kai den kandela, danki na un grupito di estúpidonan ku tin nos tur pa estúpido i pa kolmo, hopi di nos enbèrdat ta estúpido.
Tur siman, sin falta niun, ta krea ‘issuenan’ pa e estúpidonan hunga sabí òf diskutí ku otro, deklará na medionan di komunikashon, i pa den atardinan ei un otro un grupo di estúpido yama radio i opiná stupides riba kosnan estúpido. Ratu ratu bo ta tende algun opinion na tinu, pero lóikamente riba tópikonan estúpido.
Ta rèp hinter siman.Ta komo sifuera tin un laboratorio ku ta produsi estupides na kantidat industrial pa tene tur hende bezig, miéntras ku nan ta sigui pluma nos pais. Ta mashá di baina bo ta haña un diskushon na tinu i al kaso, ku por kondusí na algu ku ta bale la pena.
Tur e tópikonan di estupides aki ta kaba na aros ku koko, debí na nan karakter estúpido. Ta sigui pasa pa e siguiente punto riba agènda, ku ta un otro un stupides, manera nada no a pasa.
Temanan ku lo mester a bira un debate i reflekshon nashonal di trasendensha, ta bira un stupides di marka mayó debí na e aktornan enbolbí. E kos ta bira ribirishi, redashi, bòmbòshi, ignoransha i maniupulashon den su máksimo grado di puresa sobrenatural. Un berdadero proseso di robotisashon i mongolisashon permanente.
No ta lesa, no ta investigá, no ta dokumentá. Ta papia pa papia, pa yena un espasio i satisfasé un ego ignorante i naturalmente estúpido.
Ta sera siman ku stupides i ta habri e próksimo ku mas stupides. Tin temporada ku e stupidesnan ta brua den otro i krea un konfushon babilónikamente mas estúpido ku nunka.
E falta di vokashon pa lesa, buska pa sa mas na e kaminda i/òf instansha korekto, kuri fiha posishon, duna opinion, hunga sabí, ta e rekisitonan básiko ku ta hasi hende públikamente estúpido.
Ta parse ku mas tempu bai, istoria sigui su kurso, mas estúpido nos bira. Nos ta pretendé ku nos a bira sabi, ku nos a habri nos wowo, ku nos no ta tuma mas.
Bo no por bira sabí si bo no lesa i dokumentá bo mes. Sigui ripití loke otronan bisa i pretendé ku lokual nan ta bisa ta bèrdat sin buska pa sa mihó, ta un otro un karakerístika fundamental di e aktitut di un estúpido.
Pió di hinter e situashon aki ta ku estúpidonan hopi biaha ta laga otro estúpidonan ku si sa hunga sabí, dirigí i dominá nan i hiba por lo ménos un generashon den perdishon.
No tin niun duda ku stupides a poderá di nos país ku tur e konsekuenshanan estúpido ku esaki ta trese kuné. Estupides ta un opstákulo serio pa nos yega na e sabiduria indispensabel pa nos por sali for di dje.
Esta un stupidés mi Tata Dushi.


text:
WILLEMSTAD – Desaroyonan di ultimo anyanan riba tantu esenarionan publiko komo priva, ta hiba nos na e konklushon fatal ku tin mannan diaboliko skondi ku permanentemente ta orkesta un porsentahe preokupante di e echonan di violensha den nos pais. Violensha den forma di atrako, sekuestro, asesinato i tur su otro modalidatnan, komo parti di un plan terorista pa desestabilisa nos regimen demokratiko, den e buskeda permanente di poder, ku e ilushon demagogiko pa kambia rumbo di nos pais.
E aliado prinsipal di e promotornan di terorismo den nos pais ta pobresa den tur su formanan ekstensivo i intensivo, buracheria pa poder serka un grupo kada dia mas grandi i un afan materialista totalmente eksagera i demasiado araiga den tur segmento di nos komunidat, tera fertil pa manipuladornan mafioso i krimen organisa di peso temibel.
Mientras sabirnan di tantu gobiernu komo mundu priva ta frega kabes kasi totalmente domina pa nan inkompetensha struktural, e teroristanan ta mobilisa den tur area, sektor i segmento, kumprando moral i prinsipio di hendenan ku mester sa miho, di hopi di esnan ku nos a kere ta hende drechi, hende integro.
Nan spiritu penetrante kada dia ta hanya mas aliado basa prinsipalmente riba un frustrashon rasista i deseo di plaka fasil. Un pueblo ku un moral i etika te na suela praktikamente ta mira e penetrashon aki komo un desaroyo kasi natural ku e no por evita i tin biaha ta pensa hasta ku e tin di partisipa den e industria di dekadensha pa e por sobrevivi.
Kuerponan di siguridat ku lo mester tabata den e posishon i kapasidat pa frena e ola strategiko di violensha permanente, ta mantene nan mes firmemente den nan situashon di inkomptensha i hasta ta malamente penetra i influensha pa e “filosofonan” di violensha i poder mafioso.
Nos ta den pleno proseso di gestashon di un violensha permanente ku avansenan signifikantemente maligno pa un komunidat, ku a pesar di tur su krisisnan di semper, a perkura pa mantene sierto grado di regla, al menos, te ku algun anya atras.
Si esnan kuerdo, sano, transparente i komunitariamente responsabel no mobilisa awor, nos generashon di momentu i futuro lo tin di siña ‘konbibi” den i bou di un regimen mafioso-terorista.
Oh mi Tata, libra nos di e satanas aki. Amen.


text:
Buki di Mormon
E Buki di Mormon Ta un trandukshon di "The Book of Mormon". Pero E Buki di Mormon ta selekshonan for di "The Book of Mormon" i no ta completu. Un trandukshon completu ta disponibel den Spanol, Ingles, Hollandes, i hopi otro idiomanan.
E ta un buki di skritura, ku ta splika e historia di e pueblo di e injanan den Merka Antiguo. E ta splika over di e manera ku Dios a papia ku nan i a guia nan di e mesun manera ku el a guia e hende den e beibel. E Buki di Mormon ta conteni e eskritonan di hopi differente profetanan, ku a predica na e hende antiguo di merka. E luga, unda e buki ta papia, no ta sigur, pero e ta parse ta e continente merkano.
E Buki di Mormon a wordu tranduci, no skirbi, door di e Profeta Jose Smith (Joseph Smith) door di e rebelashon di Dios na dje. Jose Smith a hanja plachinan di oro, door di e guianza di un engel, ku a bisele unda e plachinan tabata. Despues ku el a hanja e plachinan, el a recibi e rebelashon i poder di Dios pa e traducinan na ingles. Ora e buki a wordu publica na ingles, e tabatin e nomber di "the Book of Mormon". E Buki di Mormon ta un parti importante di e Iglesia di Jesucristo di e Santunan di Delaster Dianan. Nan ta aceptele manera igual ku e beibel. E Buki di Mormon ta un parti di loke ta yama "e restorashon" di e evangelio.
E ta un buki di skritura, ku ta splika e historia di e pueblo di e injanan den Merka Antiguo. E ta splika over di e manera ku Dios a papia ku nan i a guia nan di e mesun manera ku el a guia e hende den e beibel. E Buki di Mormon ta conteni e eskritonan di hopi differente profetanan, ku a predica na e hende antiguo di merka. E luga, unda e buki ta papia, no ta sigur, pero e ta parse ta e continente merkano.
E Buki di Mormon a wordu tranduci, no skirbi, door di e Profeta Jose Smith (Joseph Smith) door di e rebelashon di Dios na dje. Jose Smith a hanja plachinan di oro, door di e guianza di un engel, ku a bisele unda e plachinan tabata. Despues ku el a hanja e plachinan, el a recibi e rebelashon i poder di Dios pa e traducinan na ingles. Ora e buki a wordu publica na ingles, e tabatin e nomber di "the Book of Mormon". E Buki di Mormon ta un parti importante di e Iglesia di Jesucristo di e Santunan di Delaster Dianan. Nan ta aceptele manera igual ku e beibel. E Buki di Mormon ta un parti di loke ta yama "e restorashon" di e evangelio.
This is an excerpt from the article Buki di Mormon from the Wikipedia free encyclopedia. A list of authors is available at Wikipedia.


text:
Michelle La Vaugh Robinson Obama
Michelle LaVaughn Robinson a nase 17 yanuari 1964 na South site Chicago, Michelle ta yu di Fraser Robinson y Marian Shields Robinson nan ta un famia di middle class,Fraser tabata empleado di city water plant y Marian Robinson ta traha riba kantor di Spiegel's catalog store.Michille Robinson a studia na Princeton Universidat i na Harvard Law school aya 'la haya su grade jurist doctoral.Michelle ta di 3 First Lady ku grado di doktoral.
This is an excerpt from the article Michelle La Vaugh Robinson Obama from the Wikipedia free encyclopedia. A list of authors is available at Wikipedia.


text:
E mandatario a indica cu den e ultimo 10 aña den desaroyo di aeropuerto a competi den e premiacion aki, cual ta uno di esunnan di mas halto cu por tin den industria aereo. Pa 8 aña consecutivo Aruba su aeropuerto a keda na di dos lugar, pero e aña aki a logra e premio maximo. Es decir, nos aeropuerto ta esun mihor den mundo pa loke ta trata aeropuertonan cu ta atende menos di 4 miyon pasahero.
Peter Steinmetz director di AAA, kende tabata presente durante e conferencia di prensa tambe, a indica primeramente cu e ta contento di por forma parti di un crecemento den turismo di Aruba y a agrega cu esaki ta un logro di un bon “team work”.
Pa loke ta trata e premiacion aki, director di aeropuerto a bisa cu AAA tin 8 biaha participando pa e Airport Airline Marketing, di cual e ta sali semper un runnerup. Pero e biaha aki el a haya e grato noticia for Cartagena, caminda e ceremonia a tuma lugar, cu nos aeropuerto a ricibi e premio maximo.
Peter Steinmetz a duna di conoce cu e premio aki no ta uno cu AAA lo por a gana dor di pone un aviso den revista, pero mas ta danki na un panel di hurado cu ta consisti di directornan di diferente aerolineanan cu ta aprecia Aruba y e servicio optimal di AAA.
Na mes momento el a agrega cu ATA a gana e premio pa Best Destination Marketing y esaki sigur a contribui na hiba e Aeropuerto Reina Beatrix na e titulo absoluto.
Probechando e ocasion aki, director di aeropuerto a haci uso di e oportunidad pa elogia Minister Otmar Oduber pa ta un Minister activo cu ta sigur un persona cu merece un premio pa e mihor Minister.
Aeropuerto Reina Beatrix a gana e ‘Routes Airport Marketing Award’Ministry of Tourism, Transportation and Labour
- Wednesday, Feb 13th, 2013 00:05 UTC | Comment Article
ORANJESTAD -- Minister Oduber durante conferencia di prensa caminda a auncia logronan grandi den turismo, a probecha e ocasion aki pa orguyosamente felicita aeropuerto di Aruba cu a bira e ganador di ‘Routes Airport Marketing Awards’ pa e categoria bou di 4 miyon pasahero.
E mandatario a indica cu den e ultimo 10 aña den desaroyo di aeropuerto a competi den e premiacion aki, cual ta uno di esunnan di mas halto cu por tin den industria aereo. Pa 8 aña consecutivo Aruba su aeropuerto a keda na di dos lugar, pero e aña aki a logra e premio maximo. Es decir, nos aeropuerto ta esun mihor den mundo pa loke ta trata aeropuertonan cu ta atende menos di 4 miyon pasahero.
- Social Limin':
- Comment Article
- ♦
- Rate Article
- ♦
- Social Share Article
- ♦
- eMail Article
LIKE Caribseek News on Facebook to participate to WIN an iPad.
Comment Article: Share Your Thoughts On This Article With Us
Caribseek News Search
Explore Caribseek
Advertisement
Click here to subscribe to Global News Matters.
Caribseek Life
A Couple Of Days In Georgetown
A Hole In One -Teeing Up In The Caribbean
Caribbean Economic Performance Report
“A Cri De Coeur For CARICOM: Lest We Wither On The Vine”
“Ik, Pieter Stuyvesant, .....”
Bahamian Artist -Maxwell Taylor


text:
KRALENDIJK/Boneiru - Polisnan a detené shofùr di un vehíkulo despues ku e tabata pone ‘fever’ i ora e kier a kore bai laga polis, el a dal den muraya di un kurá di kas.
Sentral di polis a dirigí un patruya di polis pa un klup nokturno den sentro di siudat, kaminda tabatin ponementu di ‘fever’. E patruya di polis ku a yega na e sitio, mesora a purba para e shofùr di e vehíkulo pero esaki a kore bai. Polis mesora a bai su tras, pero e shofùr riba Kaya Korona a pèrdè kontròl riba su vehíkulo debí na velosidat haltu i a bai dal den muraya di un kas. E shofùr a baha for di den e vehíkulo i a kuminsá kore na pia, pero despues di un persekushon polis a logra pone man di riba e shofùr i detené. Polis a bai warda kuné, p’asina e shofùr aki responsabilisá su mes ante hustisia pa su aktonan.
Den e área di e mesun klup nokturno den e mardugá enkuestion, polis mester a atendé ku algun otro persona relashoná ku kaso di entre otro hit and run, ponementu di fever i posibel posishon di arma. Polis ta sigui ku investigashon riba e vários insidentenan na e klup nokturno den e mardugá di promé di yüni.


text:
KRALENDIJK — Konseho di minister na Hulanda a bai di akuerdo ku e nominashon di Minister di Asuntunan Interno i Relashon den Reino, sr. dr.R.H.A. Plasterk, pa nombra sr. E.E.
Tag "Boneiru"
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
- Wikènt final di The Champions Softball League/Liga Uni Tur »
- E shete refuersonan pa Selekshon U-20 a yega Kòrsou »
WILLEMSTAD – E Yu di Korsou Rashindra Donge a bai ku un di e premionan importante den e kompetensha di “ Taste of the Caribbean 2014” na Miami. El a
KRALENDIJK – No tin konfirmashon di Chikungunya na Boneiru. Den e luna di Yüni a konstatá un posibel kaso di Chikungunya serka un habitante di Boneiru. Pa motibu ku e
KRALENDIJK – Fin di siman tras di lomba tabatin kontinuashon di e promé rònt pa loke ta trata kampionato di
KRALENDIJK – Djárason 11 di yüni den Stadion Antonio Trenidad tabatin kontinuashon di e promé buèlta kampionato di Federashon di
MONTSERRAT – E selekshon di futbòl di Boneiru a logra nan klasifikashon pa e torneo di futbòl Caribbean Cup 2014.
KRALENDIJK – Despues di masoménos dos siman ku reseso relashoná ku e kompromisonan di selekshon di Boneiru na Montserrat, durante fin
KRALENDIJK/Boneiru – Kasonan di ladronisia ta sigui bati e isla di Boneiru. Polisnan un biaha mas mester a tuma diferente
KRALENDIJK – Despues di basta spera, awor si tur kos ta kla pa awe djadumingu 27 di aprel 2014, kampionato


text:
Dia di Lenga Materno
Dia di Lenga Materno tawata proclama pa UNESCO dia 21 de februari 2000 y ta celebr'e mes fecha tur aña den miembro di stad y UNESCO pa promove e diferente idioma y cultura y e plurilinguismo.
E dia aki ta pa dedica e reconocimento di Movimento pa Lenga Bengali conmemora den Bangladesh e Día di Movimento pa Lenga for di 1952, ora polis y ehercito di Pakistan, cu tawata ocupa pa Bangladesh, cu a cende candela contra e multitud di papiado di e lenga Bengali cu a nan a manifesta pa derecho di linguista den Dhaka.


text:
Mustra Honor na Nos Rumannan di Edad
‘Lanta para pa esun cu tin cabey blanco; honra e anciano.’ —LEV. 19:32.
1. Ki situacion tristo hende ta confronta awe?
NUNCA Jehova tabata kier pa hende bira bieu y sufri. Al contrario, su proposito tabata pa tur hende, tanto homber como muher, disfruta di salud perfecto y biba den Paradijs. Pero realidad ta cu awe “henter creacion hunto ta sigui keha y ta keda den dolor.” (Rom. 8:22) Con bo ta kere Dios ta sinti ora e mira hende sufri pa motibo di pica cu nan a hereda? Como si fuera esey no ta basta, hopi hende di edad avansa ta ser neglisha net na e momento cu mas nan tin mester di yudansa.—Sal. 39:5; 2 Tim. 3:3.
2. Dicon nos ta contento cu nos rumannan di edad den congregacion?
2 Como e pueblo di Jehova, nos ta masha contento cu nos rumannan di edad den congregacion. Nos ta beneficia di nan sabiduria y ta siña di nan ehempel di fe. Kisas un of mas di e rumannan aki ta nos mes famia. Pero, sea cu nan ta nos famia of no, nos ta interesa den nan bienestar. (Gal. 6:10; 1 Ped. 1:22) Pesey, ta bon pa nos analisa con Dios ta mira nos rumannan di edad avansa. Nos lo mira tambe ki responsabilidad miembronan di famia y congregacion tin pa cu rumannan di edad.
“NO BENTA MI AFO”
3, 4. (a) Kico e escritor di Salmo 71 a roga Jehova? (b) Kico rumannan di edad por pidi Jehova Dios?
3 E escritor di Salmo 71:9 a roga Dios: “No benta mi afo den tempo di biehes; no bandona mi ora mi forsa ta faya.” Ta parce cu e salmo aki ta un continuacion di Salmo 70, cu tin como introduccion: “Di David.” Pues, probablemente ta David a haci e peticion cu nos ta lesa na Salmo 71:9. For di David su hubentud te na su biehes, el a sirbi Dios, y Jehova a uz’e pa haci cosnan grandi. (1 Sam. 17:33-37, 50; 1 Rey. 2:1-3, 10) Asina mes, David a sinti necesidad di pidi Jehova pa sigui bendicion’e y cuid’e.—Lesa Salmo 71:17, 18.
4 Awe, hopi di nos rumannan ta manera David. A pesar di edad avansa y “dianan malo”, nan ta sigui alaba Dios lo mihor cu nan por. (Ecl. 12:1-7) Den varios aspecto di bida, incluso nan sirbishi cristian, hopi di nan kisas no por haci mes tanto cu nan tabata haci antes. Pero nan tambe por roga Jehova pa sigui bendiciona nan y cuida nan. Y e rumannan fiel aki por ta sigur cu Dios lo contesta nan oracionnan. Al fin y al cabo, nan oracionnan ta expresa e mesun inkietudnan cu David a expresa bou di inspiracion divino.
5. Con Jehova ta mira rumannan di edad?
5 Bijbel ta mustra bon cla cu Jehova ta balora rumannan di edad masha hopi y cu ta su boluntad pa su sirbidornan honra e rumannan aki. (Sal. 22:24-26; Prov. 16:31; 20:29) Por ehempel, Levitico 19:32 ta bisa: “Lanta para pa esun cu tin cabey blanco, honra e anciano y teme bo Dios; Ami ta SEÑOR.” Si, tempo cu e palabranan aki a ser skirbi, e responsabilidad di honra rumannan di edad tabata algo serio, y te awe ta asina. Pero ta ken tin e responsabilidad di cuida nan?
RESPONSABILIDAD DI E FAMIANAN
6. Ki ehempel encuanto cuido di mayornan Hesus a pone?
6 E Palabra di Dios ta bisa nos: “Honra bo tata y bo mama.” (Exo. 20:12; Efe. 6:2) Hesus a enfatisa e importancia di e mandamento aki ora el a condena e fariseo- y escribanan, kendenan a nenga di percura pa nan mayornan. (Mar. 7:5, 10-13) Hesus mes a pone un bon ehempel. Por ehempel, ora e tabata a punto di muri na staca, el a pidi discipel Juan, kende tabata su bon amigo, pa cuida su mama. E tempo ey probablemente su mama tabata viuda.—Juan 19:26, 27.
7. (a) Ki principio encuanto cuido di mayornan apostel Pablo a duna? (b) Den ki contexto Pablo a papia e palabranan ey?
7 Jehova a inspira apostel Pablo pa skirbi cu cristiannan mester percura pa nan famia. (Lesa 1 Timoteo 5:4, 8, 16.) Laga nos analisa e contexto di loke Pablo a bisa Timoteo akinan. Pablo tabata splica ken lo por a haya yudansa financiero di congregacion y ken no. Pablo a mustra bon cla cu ta yiunan, nietonan of otro famia den e berdad tabatin e responsabilidad primario di percura pa nan famianan di edad, cu ta viuda. Esey lo a libra e congregacion di un carga financiero innecesario. Awe ta mescos: Un manera cu cristiannan por demostra “devocion na Dios” ta di percura materialmente pa nan famianan den necesidad.
8. Dicon ta bon cu Bijbel no ta duna instruccion specifico encuanto cuido di mayornan di edad avansa?
8 Simplemente bisa, cristiannan adulto tin e obligacion di percura pa e necesidadnan material di nan mayornan. Aunke Pablo tabata papia di famianan cristian, cristiannan mester percura tambe pa nan mayornan cu no ta den e berdad. Pero e manera cu yiunan ta percura pa nan mayornan por varia pasobra no ta tur situacion ta mescos. Necesidad, condicion fisico y caracter di tanto e yiunan como e mayornan por ta distinto. Algun mayor di edad tin varios yiu, mientras cu otronan tin un yiu so. Tin mayor por haya yudansa di gobierno, mientras cu otronan no. Ademas, loke e mayornan ta prefera of desea tambe por ta distinto. Pesey, no ta sabi ni amoroso pa critica e manera cu un persona ta percura pa su famianan di edad avansa. Al fin y al cabo, Jehova por bendiciona cualkier decision cu nos tuma basa riba Bijbel y pone cu cosnan ta cana bon, mescos cu e ta haciendo pa Su pueblo desde tempo di Moises.—Num. 11:23.
9-11. (a) Ki decision dificil algun ruman sa haya nan confronta cu ne? (Wak e prome plachi.) (b) Dicon yiunan adulto no mester ta pura pa stop cu nan sirbishi di tempo completo? Duna un ehempel.
9 Ora yiunan ta biba leu for di nan mayornan, por ta dificil pa nan duna nan mayornan e cuido necesario. Por sosode cu diripiente yiunan mester bay bishita nan mayornan, debi cu kisas un di nan su salud a bay atras diripiente pa motibo di un caida, weso cu a kibra of cualkier otro emergencia. Despues, e mayornan kisas mester di yudansa pa un tempo cortico of un tempo mas largo. *
10 Sirbidornan di tempo completo cu ta sirbi Jehova leu fo’i cas por haya nan confronta cu decisionnan hopi dificil. Nos rumannan cu ta sirbi por ehempel como betelita, misionero of superintendente biahero ta balora nan asignacion y ta considera esaki como un bendicion di Jehova. No obstante, si nan mayornan bira malo, kisas nan prome reaccion ta: ‘Nos tin cu laga nos asignacion y bay cuida nos mayornan.’ Pero prome cu un ruman tuma un decision asina, lo ta sabi pa e haci oracion y haci sigur si su mayornan ta desea pa e haci esey of si esey ta necesario. Nos no mester ta mucho pura pa entrega nos privilegionan di sirbishi, y tin biaha esey no ta necesario tampoco. Podise e mayor su problema cu salud ta algo temporal, y algun ruman den su congregacion mes lo ta dispuesto pa yuda.—Prov. 21:5.
11 Tuma por ehempel e caso di un pareha di edad na Japon. Nan tabatin dos yiu homber cu tabata sirbi Jehova leu for di cas. E yiu mas jong tabata misionero na Sur America y e otro tabata traha na nos sede mundial, na Brooklyn, New York. Ora nan mayornan di edad tabatin mester di yudansa, e dos ruman hombernan aki hunto cu nan casa a bay bishita nan mayornan na Japon pa wak kico nan por a yuda cu ne. Poco tempo despues, e pareha cu tabata biba na Sur America a hasta cuminsa pensa seriamente pa bandona nan asignacion y bay Japon bek. Pero nan a haya un yamada di e coordinador di e cuerpo di anciano di e congregacion di e mayornan. E ancianonan a papia tocante e asunto y tabata kier pa e pareha keda den nan asignacion mas tanto posibel. E ancianonan a balora loke e pareha aki tabata haci pa Jehova y tabata determina pa yuda cu e cuido di e mayornan. Henter e famia a aprecia e yudansa amoroso aki masha hopi!
12. Kico famianan cristian mester haci sigur di dje ora di dicidi con pa percura pa nan mayornan?
12 Sea cual sea e manera cu famianan cristian scoge pa percura pa nan mayornan di edad avansa, tur esnan envolvi mester haci sigur cu nan decisionnan ta honra e nomber di Dios. Hamas nos kier ta manera e lidernan religioso den tempo di Hesus. (Mat. 15:3-6) Mas bien, nos kier pa nos decisionnan honra Dios y e congregacion cristian.—2 Cor. 6:3.
RESPONSABILIDAD DI CONGREGACION
13, 14. Con Bijbel ta mustra cu congregacion tambe mester yuda cuida nos rumannan di edad avansa?
13 No ta tur congregacion por yuda sirbidornan di tempo completo manera e ehempel cu nos a caba di trata a mustra. No obstante, Bijbel ta mustra cu congregacionnan mester haci tur loke nan por pa yuda rumannan di edad avansa. Bijbel ta mustra cu den e congregacion di Jerusalem di prome siglo “no tabatin ningun hende den necesidad.” Con bin? Acaso tur e rumannan tabata hende rico? No. Al contrario, algun tabata pober. Pero e congregacion tabata parti e placa cu nan tabata ricibi na contribucion entre esnan den necesidad. (Echo. 4:34, 35) Sinembargo, mas despues a surgi un problema serio den e congregacion ey. Algun di e viudanan tabata ser neglisha ora e discipelnan tabata parti “cuminda di tur dia.” Pesey, e apostelnan a encarga algun homber di bon reputacion pa haci sigur cu e viudanan tabata haya loke nan tabatin mester. (Echo. 6:1-5) Ta berdad cu e “partimento di cuminda di tur dia” tabata un areglo temporal pa yuda e personanan cu a bira cristian na Pentecoste di aña 33 di prome siglo, kendenan a keda Jerusalem un tempo pa progresa den sentido spiritual. No obstante, e decision cu e apostelnan a tuma ta mustra bon cla cu congregacionnan por yuda cuida rumannan di edad.
14 Manera nos a menciona anteriormente, Pablo a duna Timoteo instruccion cu ta indica ki ora un congregacion por yuda cubri necesidad di viudanan cristian. (1 Tim. 5:3-16) Jehova a inspira Santiago tambe pa skirbi cu cristiannan tin e obligacion di percura pa e huerfanonan, viudanan y otro miembronan di congregacion cu ta den situacion dificil. (Sant. 1:27; 2:15-17) Apostel Juan a puntra: “Esun cu tin e recursonan di e mundo aki pa sostene bida y ta mira su ruman den necesidad, ma ta cera su curason p’e, por bisa cu e tin amor pa Dios?” (1 Juan 3:17) Pues, si tur cristian tin e obligacion di yuda nan ruman den necesidad, no ta logico cu henter e congregacion tambe mester haci esey?
15. Ki factornan mester tene cuenta cu ne ora di percura cuido pa rumannan di edad avansa?
15 Den algun pais, gobierno ta percura pensioen di biehes, ayudo social y cuido na cas pa ciudadanonan di edad. (Rom. 13:6) Pero tin pais cu no tin e beneficionan aki. Pues, e yudansa cu famianan of congregacion mester duna rumannan di edad avansa ta depende di cada situacion. Por ehempel, cristiannan cu ta biba leu for di nan mayornan kisas lo no por yuda nan mayornan manera nan kier. Den un caso asina, ta bon pa nan papia cu e ancianonan di e congregacion na cua nan mayornan ta asisti pa haci sigur cu e cuerpo ta na altura di e circunstancianan di e famia. Kisas e ancianonan lo por pone e mayornan na altura di cualkier yudansa cu nan lo por haya di gobierno. E ancianonan por haya sa tambe di cierto asuntonan cu nan por pone e yiunan na altura di dje, manera por ehempel cu e mayornan no ta habri nan recibonan of uza nan remedinan. Ora tin bon comunicacion entre e yiunan y ancianonan, nan por yega na solucionnan practico y evita cu e situacion di e mayornan ta empeora. Si, yiunan cu ta biba leu lo sinti nan mas trankil ora tin hende den cercania cu por yuda nan mayornan di edad y cu por tene nan na altura di e situacion di nan mayornan.
16. Con algun cristian ta yuda nan rumannan di edad den congregacion?
16 Debi na amor y cariño pa rumannan di edad, algun cristian ta uza nan energia y tempo pa haci loke nan por pa cuida e rumannan aki. Nan ta haci esfuerso extra pa mustra interes den rumannan di edad den congregacion. Algun ruman ta parti e trabou aki entre nan y nan ta tuma turno pa yuda e rumannan di edad avansa. Kisas e circunstancianan di e rumannan cu ta ofrece nan mes pa yuda no ta permiti nan traha den sirbishi di tempo completo. Pesey, nan ta contento cu nan por yuda esnan cu si ta haciendo esey keda den nan asignacion. Ki un bunita ehempel di generosidad e rumannan aki ta pone! Pero e echo cu congregacion ta yuda no ta absolve e yiunan di e responsabilidad di percura pa nan mayornan te caminda nan por.
HONRA RUMANNAN DI EDAD CU PALABRANAN EDIFICANTE
17, 18. Ki actitud ta haci dunamento di cuido placentero?
17 Tanto e rumannan di edad avansa como esnan cu ta duna cuido por haci un situacion mas facil si nan ta haci nan best pa desplega un actitud positivo. Den algun caso, biehes por pone un hende bira desanima of hasta deprimi. Pesey, e dunado di cuido mester haci su maximo esfuerso pa honra y anima un ruman asina; e por haci esey mediante un combersacion ameno y edificante. Nos rumannan di edad avansa cu tin hopi aña ta sirbi Jehova fielmente merece elogio. Jehova no ta lubida loke e rumannan aki a haci den su sirbishi, y nos tampoco.—Lesa Malakias 3:16; Hebreonan 6:10.
18 Ademas, ora personanan di edad y esnan cu ta cuida nan tin un sentido di humor, lo bira mucho mas facil pa cumpli cu e tareanan di tur dia. (Ecl. 3:1, 4) Hopi ruman di edad avansa ta haci nan best pa nan no ta mucho exigente. Nan ta consciente cu si nan ta cariñoso, nan lo por haya mas bishita y atencion. Hopi biaha bo ta tende hende cu bishita un ruman di edad bisa: “M’a bay pa anim’e, pero ta e a anima mi.”—Prov. 15:13, 17:22.
19. Kico por yuda rumannan di edad y rumannan mas hoben keda fuerte den situacion dificil?
19 Nos tur ta anhela e dia cu hende lo ta perfecto y cu lo no tin sufrimento mas. Mientrastanto, Jehova su sirbidornan mester keda cu nan bista fiha riba e futuro eterno. Fe den e promesanan di Dios ta yuda nos keda fuerte den situacion dificil. Debi na e fe ey, “nos no ta entrega; pasobra maske e hende cu nos ta di pafo ta caba na nada, siguramente e hende cu nos ta di paden ta renoba su mes dia tras dia.” (2 Cor. 4:16-18; Heb. 6:18, 19) Awor, kico mas lo por yuda nos cumpli cu nos responsabilidad di cuida rumannan di edad avansa? E siguiente articulo lo duna algun sugerencia practico.
^ par. 9 E siguiente articulo ta trata algun idea cu mayor- y yiunan por tuma na cuenta ora di scoge cuido pa mayornan di edad avansa.


text:
Otro servicio mas pa nos comunidad por ta miho informa na momento di baha cu pensioen.
Diaranson atardi den presencia di Minister Alex Schwengle, director di SVb Ir Edwin Jacobs y Hefe di Pensioen sr. Luis Tromp a introduci un servicio nobo di SVb pa nos comunidad.
Cu introduccion di e ley nobo di AOV riba 1 di januari 2015 ta importante pa nos comunidad ta bon informa. E edad nobo pa ricibi e pensioen di AOV lo bira 65aña pero e cambio di edad di pensioen lo bay gradualmente cu mitar aña For di awe cu introduccion di e calculador di pensioen por haya sa e fecha cu lo baha cu pensioen y cuanto esaki ta representa na entrada di AOV pa e pensionado. Introduccion di e calculador ta den cuadro di e vision di “Minister di Salud, Cuido di nos Grandinan y Deporte” cu ta kere cu mester di un instrumento pa sostene e futuro pensionado planifica su entrada ora e ta pensionado
Banco di Seguro Social Aruba “SVb” ta kere cu e servicio nobo aki ta yuda duna claridad na tur su futuro clientenan cu lo bin proximamente na remarca pa cobra nan pensioen di AOV. Na momento cu haci uso di e calculador di pensioen e persona lo haya sa, e fecha cu e ta bin na remarca pa cobra AOV. Tambe e programa ta calcula aproximadamente e suma di e pensioen cu lo cobra mensualmente según e condicionnan cu tin awor aki. E suma mensual pa cada persona ta varia pasobra esaki ta depende di a cantidad di aña cu el a residencia na Aruba.
Banda di esaki e persona lo haya sa ki dia e por aplica pa su pensioen di AOV na e servicio di pensioen di SVb.
E calculador ta fácil y simpel pa usa. Pa calcula pensioen mester bay riba e home page di SVb cu ta www.svbaruba.org y click riba “Calculador di Pensioen”, scoge e idioma hulandes of papiamento y e programa mes ta guiabo pa haci e calculacionnan. E calculación ta anónimo pero si ta importante pa yena tur área cu tin strea ya cu esakinan ta obligatorio. E calculador ta brinda e oportunidad pa calcula e pensioen di tanto soltero como parehanan casa, asina tur asegurado por tin un bista cla con hopi nan entrada lo bira.
E servicio di “Flexpensioen” ta forma parti di e calculador, esaki ta encera cu e programa ta duna oportunidad pa calcula e flexpensioen tambe. Na momento di hinca e datonan aki e programa ta calcula e suma di e “Flexpensioen” y asina e ta duna un aproximación con hopi e entrada lo bira. Cada persona e ora por dicidi si na momento di yega na edad di pensioen si nan ta desea di aplica pa e “Flex” e of no.
Introduccion di e servicio nobo aki a bay cu e colaboración di ITP kendenan pa añanan caba ta traha den forma estrecho cu SVb. SVb ta convenci cu e programa lo beneficia nos comunidad y lo contribui pa tur por ta miho informa na momento cu baha cu pensioen


text:
Secrecia medico ta algo cu mester wordo respeta!
Dr. Schwengle, como minister di salubridad a tuma distancia di loke Marlon Sneek a hasi den Parlamento. Siman pasa Marlon Sneek a declara den sala di parlamento nomber di un pacient cu ta na Hulanda awor buscando su salud. Sneek a menciona unda e ta biba. Sneek a menciona kiki ta su enfermedad, y Sneek a menciona cuanto su gastonan di tratamento ta aki na Aruba y na Hulanda. Mesora e pacient a exigi pa Sneek hala su palabranan aden, pero Sneek a keda para ariba cu e tin derecho di usa e informacion. El’a pidi disculpa na Sneek si, pero ta sigi ilustra cosnan asina.
Un acto honorable tabata na momento cu minister di Salubridad a tuma distancia di Marlon Sneek su acto baho. Minister Schwengle a bisa cu secrecia di pacient mester wordo respeta semper, y hamas por wordo usa pa weganan politico. Ademas si Sneek kier a ilustra algo e por a hasi’e sin menciona nomber.
Duna Cesar loke ta di Cesar, ta di elogia cu e Minister como un profesional ta mustra cu e si no ta den e tiramento cu lodo cu Marlon Sneek semper ta hinca su curpa den dje.
Minister Alex Schwengle ta distancia su mes di acto baho di Marlon Sneek (AVP)
Secrecia medico ta algo cu mester wordo respeta!
Facebook Comments
Website Comments
-
CHUCHU
DIKON MARLON SNEEK NO TA MENSHONA CUANTO DIFUNTO VOS A COSTA PUEBLO A SABIENDAS CU E TAWATA TERMINAL? 20 MILLON? 25 MILLON? 30 MILLON? ESAKI SI AZV NO LO PERMITI SI TA JUAN BIMBA, PEOR UN MINISTER DI AVP? UFFFFFFFFFFFFF………CON NOS MIDI ESAKI AWO???
-
ALZHEIMERS VOOR PRIVE"S = A V P
YA ESEY TA BIDA DI TEMPO CU MARLON SNEEK A NASE YA A WORDO DIVULGA KI SORTO DI CRIATURA INUTIL INSOPORTABEL ARUBA TIN CU SOPORTA DEN FUTURO .
-
BUSJE VOOR KUSJES
AWOR CU JUAN DAVID A CABA DI HASI E TRABOW SUSHI DI MIKE E POR CONTA CU SU CARTERA POR WEL DI BISA AYOOO.
-
BOSO TIN PUEBLO SU MEMORIA TUR TROSI
DIKON CU PIDI PARTIDO MEP PA AUXILIO SI PUEBLO A PONE CONFIANSA DEN BOSONAN I CU OPOSICION NO POR A GOBERNA BON OCHO ANJA PASA CU BOSONAN MES TA CORUPTO I CAUSANTE DI TUR E DESASTER TANTO BAL DUNA CRITERIO POSITIVO NA PAIS ARUBA SI PUEBLO HENTER NO TIN OIDO DI GOBERNANTENAN ?


text:
Campeonato HEINEKEN masculino di Aruba Softball Bond a continua
Diasabra atardi riba veldnan nobo na Pos Chiquito Campeonato HEINEKEN masculine di Aruba Softball Bond dedica na Andresito Krozendijk y Bertrando “ Bal” Delaney a continua. MontañBraves cu un equipo hopi hoben y invicto a subi tereno contra un Macuarima Indians brabo despues di knock out Pizza Hut diahuebs anterior. Un wega basta balanca cual tabata 2-2 te den di 5 inning cu Ricky Henriquez pretando brasa pa Montaña Braves. Den di 5 inning Fico alberts y Robby Tromp ta trese Carlos Croes kende a drenta cu poko malasuerte y cu algun error mas hitnan oportuno Macuarima ta logra habri e wega y finalmente ta kibra e invicto di Montaña Braves. Macuarima 9 careda, 7 hit, 0 error. Montaña Braves 2 careda, 3 hit, 5 error cu tabata desastroso. Mihor bateadornan pa Macuarima ta Jermain Ras y Edgar Flanegin di 3-2, Kenroy Geerman 2-1. Pa Montaña Braves a luci na plato cu e madera den man Jayson Orman 2-2 y Kendrick Dorothal di 2-1. Asina tambe Campeonato AA e aña aki ta interesante ya cu no tin ningun team mas invicto y tur ta ganando otro y mester bringa awor den Juli binidero pa waak ken lo alkansa drenta den e 4 teamnan cu lo clasifica. Esaki sigur ta un bon desaroyo pa e deporte y lo pone e teamnan cuminsa practika mas duro pa mehora y wanta e bataya te final. Diaranson awor pa 715pm na Pos Chiquito playoff final femenino ta continua. Jaguars ta 2-1 ariba den e serie di 5 wega y cu un victoria diaranson nan lo celebra mientras Aruba Bank no a baha cabez y lo bringa pa manda s wega final pa diabierna. Softball fastpitch a la carga.
Indjannan di Macuarima Spark Elektra a baha brabo riba Montaña Braves y ta kibra nan invicto
Campeonato HEINEKEN masculino di Aruba Softball Bond a continua


text:
Talk:Hesus
hesus[editá | edit source]
E artikulo aki su imparsialidad ta un tiki diskutibel. Porfabor kambia teksto nan ku un hende no por fasil mente prueba, manera "Cristo tawata yiu di Dios", pa algu un tiki mas neutral i ku por wordu proba. Den e ehempel anterior algu manera "personanan di e religionan kristian ta kere ku hesus ta(bata) e ju di dios" lo ta hopi mas imparsial i ainda ta duna e mesun informashon. Si por hasi e kambionan aki den e hinter e artikulo lo ta hopi handig.
--Dwerg85 15:44, 25 yüni 2010 (UTC)
Imparsialidad[editá | edit source]
Te ainda tin problemanan ku e artikulo aki, dus mi ta buta e 'notice' bek. Por fabor lage keda einan si bo kambia e artikulo aki. Lo mi kité ora e artikulo ta mas konforme ku e reglanan di wikipedia.
Tin varios ponensia ainda ku no ta imparsial den nan punto di bista. Por ehempel: "miho cuater buki ta e Evangelio.". Si kier wak kon pa skibi un artikulo asina aki for di un punto di bista imparsial, mira en:jesus.
Danki di antemano,
--Dwerg85 20:14, 27 yüni 2010 (UTC)


text:
MONTERREY/Mexico – Polis Mehikano a arestá un di e lider nan di mas importante di kartel di droga Mehikano konosí komo e kartel di Golf. Juan Manuel Rodriquez Garcia a keda arestá na un hotèl serka di frontera entre Méhiko i Merka.
Ta sospecha Garcia di labamentu di sèn i tráfiko di droga i arma. Den último aña nan, e mando di poder den e organisashon kriminal aki a kambia vários be. Den e último dos aña nan , nan a arestá e último dos hefe nan na kabes. Promé ku e aresto di Mario Cardenas Guillen i despues Ramírez Treviño.
Presidente di Mexico, a primintí na desèmber di 2012 ku e lo hasi tur kos posibel pa kombatí e mundu kriminal di violensha i droga ku ta forma parti di bida diario na Mexico. Aproksimadamente 90 mil persona a pèrdè nan bida den 6 aña relashoná ku violensha den mundu di droga.
Potrèt: Twitter @Gemonroy


text:
Guiana Franses
Guiana Franses (Franses: Guyane française; ofisialmente djis Guyane) ta un teritorio Sur amerikano di Fransia, konsistiendo di un solo departamentu (Franses: département d'outre-mer, of DOM) situa na e kosta nort atlantiko di Sur Amérika. E ta grens ku dos nashon, Brazil na parti ost i suit, anto Suriname na parti west. Su 83,534 km² di superfisio tin un desidat di poblashon hopi chiki di menos ku tres habitante pa kilometro kuadrado, ku kasi mitar di su 229,000 hendenan na 2009 bibando den e area urbano di Cayenne, su kapital. Guiana franses su moneda ta e euro.
E adishon di e adjektivo "Franses" ta bini for di tepunan kolonial ora kuater di e kolonianan asina a eksisti. Nan tabata ta, di west pa ost: Guiana Britaniko (awor Guiana), Guiana Hulandes (awor Suriname), Guiana Franses, anto Guiana Portugues (awor Amapá e estado mas nort di Brazil). E prome tres awendia tambe sa wordu referi na dja kolektivamente komo e Guiananan.


text:
Ahedres
Notisia Nobo:
- Proyekto di FIFA; Live Your Goals ta kontinuá! »
- Selekshon nashonal senior a sali pa Guadeloupe »
- Trabounan ta bai kuminsá pa drecha Vèlt di MONTAB »
- WHO: Oropa lo no skapa di Ebola »
- Shamiro Anita den Konkurso Internashonal Online na Spaño. »
- ADECK den Bario na Sentro di Bario Janwe. »
- E team di Flow ta selebrá dia di Columbus ku komunidat! »
- MUNDU NO TA WARDA RIBA NOS: KORSOU MESTER HASI ESKOHO. »
- Dutch Caribbean Youth Tournament a ranka sali »
- FLOHERA MENTAL. »
- WILLEMSTAD - E federashon mundial di ahedres FIDE a pone un pasashi na disposishon di un ahedresista lokal bou di 27 aña pa esaki por partisipá na e torneo internashonal di ahedres UMADA CUP 2013. FIDE lo yuda kubri tambe e gast...
- WILLEMSTAD - Komishon Deportista di Luna riba djasabra 03 di ougùstùs 2013, a reuní den sala di reunion di FFK, kaminda a evaluá i diskutí riba e kandidatonan ku a keda presentá pa miembronan dje komishon i federashonnan pa ...
- WILLEMSTAD – Kosnan ta interesante pa loke ta trata kontinuashon di e torneo di Ahedres di tur djamars ku ta tumando lugá na edifisio di SSK (Schouwburgweg) organisá pa e klup di ahedres SV Nacho Moron i ku ta di spònser p...
- WILLEMSTAD - Deportivo360 a sostené un entrevista ekstenso awe djabièrnè 6 di sèptèmber ku Direktor di SEDREKO sr. Oswin Cijntje pa haña aklarashon pa problemanan finansiero ku tin hopi tempu kaba den Deporte na Kòrsou i ku...
- WILLEMSTAD - Deportivo360 a sostené un entrevista ekstenso awe djabièrnè 6 di sèptèmber ku Direktor di SEDREKO sr. Oswin Cijntje pa haña aklarashon pa problemanan finansiero ku tin hopi tempu kaba den Deporte na Kòrsou i ku...
- WILLEMSTAD - Deportivo360 a sostené un entrevista ekstenso awe djabièrnè 6 di sèptèmber ku Direktor di SEDREKO sr. Oswin Cijntje pa haña aklarashon pa problemanan finansiero ku tin hopi tempu kaba den Deporte na Kòrsou i ku...
- WILLEMSTAD – Kaya 6 den futbòl FFK, Liga MCB, ta sigui awe nochi ora ku Centro Dominguitu hunga kontra di Victory Boys. E wega aki ta programá pa hunga 8`or di anochi, den Stadion Ergilio Hato. Centro Dominguitu ta e únik...
- WILLEMSTAD - Despues ku e Federashon lokal di ahedres (FEDAKO) a organisá aña pasa pa promé biaha un kampeonato femenino di ahedres na Kòrsou, ta parse ku e evento aki lo bira mas eksitoso e aña aki debí na e interes kresien...
- WILLEMSTAD - Deportivo360 tabata presente ayera na edifisio di SSK (Schouwburgweg) pa un torneo di Ahedres ku ta tumando lugá ku a keda organisá pa e klup di ahedres SV Nacho Moron i ku ta di sponser pa Samsom BoekPlus. Aye...
- WILLEMSTAD - Entre tantu a bira konosí kaba ku Minister di Deporte sra. Rubia a entrega su retiru i pa fin di luna aki (Ougùstùs 2013) lo no okupá e kargo komo Minister di Enseñansa, Siensia, Kultura i Deporte mas. Deporti...


text:
Nekropolis di Giza
E Nekropolis di Giza ta para riba e Plateau di Giza, na e kabamentu di e siudat di Kairo. E compleho aki di monumentonan ansiano ta inklui e Piramidenan Grandi, e skulptura massivo konosí komo s Sphinkso, un par di semeterio, un siudad di trahadonan anto un compleho industrial. E ta situa 9km for di e siudad bieu di Giza. E piramidenan tabata popularisa den tempunan Helenistiko ora e Piramide Grandi a wordu listá dor di Antipater di Sidon komo un di e Siete Wondernan di Mundu. Awendia e ta e uniko wonder ansiano ku te ahinda ta eksistí.


text:
Hesus
Hesus di Nazaret miho conoci como Maestro Hesus, Hesucristo of Cristo tawata un prophet cu a cuminsa duna les di bida y a cuminsa cu e religion Cristian. Pa masha hopi hende ta considera Hesus e "yiu di Dios". Masha hopi ta defini cu Hesus tawata un Hudio y a bin di e ciudad di Nazaret den Galilea, e pais cu yama awo Israel. E tawata predica e palabra santo di bijbel y e tawata un sanado. El a wordo bautisa door Huan Bautista y nan a crucific'e na Herusalem di un ordo di Poncio Pilato.[1][2][3][4]
E nomber Hesus ta bin di e idioma Arameo, 'Yeshuea', di Hebreo Yehovah-shua cu nifica "Dios ta salba" cu ta un nomber masha popular uza. Nan ta yam'e Hesucristo of Cristo. E nomber Cristo ta bin di Griego cu nifica "e prome marca riba cabes cu zeta" of "es cu a ungi mi". Den Hesus su pais nan tawata haci esaki pa solamente un persona cu t'ey bira rey of lider. Nan ta yama Hesus tambe "Mesias" cu ta bin di Hebreo Moshiach cu nifica tambe "es cu a ungi mi".
Storia di Hesus tawata skirbi pa hopi autor. E miho cuater buki ta e Evangelio. Nan ta cuminsa di Testament Nobo, parti di beibel. Evangelio kiermen "bon noticia". E Evangelio ta skirbi pa e siguidonan di Hesus cu a kere den dje. Nan ta conta over di un tiki di Hesus su nacemento y mas tanto over di su bida di adulto: su siñasa, su ministerio, su morto y su resureccion (bolbe for di morto). Tin cuater Evangelio cu ta: Evangelio segun Marco, Evangelio segun Mateo, Evangelio segun Lucas y e Evangelio segun Huan.


text:
Geneva/Suiza – Rusia, Ukrania, Merka i Union Europeo a yega na un akuerdo pa tuma medidanan pa prevení un eskalashon den e situashon na Ukrania.
Durante e kumbre na Geneva partidonan a disidí ku e separatistanan na Ukrania lo keda desarmá. Separatistanan tambe lo bandoná e edifisionan gubernamental ku nan a okupá i entrega esaki bek na gobièrnu di e pais. Tur e demonstrantenan lo haña amnestia, a ménos ku nan no a hasi nan mes kulpabel na krímennan grave.
Partidonan a pidi e Organisashon pa Seguridat i Kooperashon na Europa pa intermediá den e krísis na Ukrania. John Kerry, e minister di Asuntunan Eksterno merikanu a gaba e gobièrnu di Ukrania pa su posishon reservá kontra di e provokashonnan di e aktivistanan pro Rusia.
Durante enkuentro ku e pueblo di Rusia, president Vladimir Poetin a rekonosé ku militarnan rusiano tabata aktivo na Krimea durante di e krísis. Alabes el a desmentí ku tin sòldánan na ost di e Ukrania.
Awe mardugá sigur tres persona a muri I 13 a keda herida durante un atake na un aeropuerto na Ost di Ukrania. E kuater partidonan lo bai sigui papia ku otro pa yega na un solushon pa e krísis.


text:
Himno di Boneiru
Esaki ta e Himno di Bonaire
Tera di solo i suave bientu
Patria orguyoso salí fo’i laman
Pueblo humilde sèmper kontentu
Di un kondukta tur parti gabá
Pues laga nos trata tur dia
Pa sèmper nos Boneiru ta mentá
Pa nos kanta den bon harmonia:
Dushi Boneiru nos tera stimá
Laga nos tur komo Boneriano
Uni nos kanto, i alsa nos voz
Nos ku ta yiu di un pueblo sano
Semper kontentu sperando den Dios
Ningun poder no por kita es afekto
Ku nos ta sinti pa e isla di nos
Maske chikitu ku su defekto
Nos ta stimele ariba tur kos


text:
WILLEMSTAD – Awe den Sentro di Bario Koraal Specht tabatin un tremendo torneo di domino. Jean Welvaart ta presidente di e organisashon di domino na Kòrsou i el a splika
WILLEMSTAD – Deportivo360 tabata presente na Sentro Sosial i Deportivo Papa Godett of mihó konosí komo Sede di Partido Frente Obrero Liberashon 30 di Mei kaminda a organisa awe djadumingu
WILLEMSTAD – Deportivo360 tabata presente ayera (10 di Oktober) na Sentro di Bario Sta. Maria kaminda a tuma luga un tremendo torneo di Domino dedika na memoria di Johan Martier
WILLEMSTAD – Tur kos ta kla pa djaweps proksimó dia 10 di òktober (un dia liber ofisial) nos haña un
WILLEMSTAD - Fundashon Sedreko i Refineria Isla ayera 04 di òktober a organisá e tradishonal selebrashon pa tur nos “60 plùsnan”
WILLEMSTAD – Deportivo360 a sostene un entrevista ku sr. Zwerwer di Kuerpo Polisial di Korsou ku a duna mas informashon pa loke
WILLEMSTAD – E atleta Randall Winklaar (Futbòl), djasabra 14 di sèptèmber, a keda premiá komo “Deportista di Luna” di luna
WILLEMSTAD – Liga di domino 50+ ta sigui den full swing i Deportivo360 tin pabo e resultadonan di siman pasa
WILLEMSTAD – Deportivo360 a risibi un komunikado di Sr Junior Millerson denunsiando sierto kambionan straño ku ke ser implementa den


text:
- Stiker pa outo “Ta Basta Awor”. »
- Cpost International a inisiá siman di Kultura den tur su filialnan. »
- “Entrante 1 di oktober 2014, tin un moratorio pa establesimentu di toko i minimarket” »
- Ladronisia ku violensia na parada di bùs na Otrobanda. »
- Na Memoria di Arnold Nolly Kroonstadt. »
- Pietermaai ta Purba. »
- Ocho hóben ta kaba kurso di animashon den kuadro di Sociaal Vormingsplicht. »
- RAPORT INTEGRIDAT TA PONE ST.MAARTEN UN BIAHA MAS DEN LUS NEAGTIVO. »
- GOBIERNU MESTER ASUMI SU RESPONSABILIDAT PA VIKTIMANAN DI EKSPLOSHON DEN KAS DI POLVO »
- Kranshi no por duna servisio optimal temporalmente pa motibu ku tin problema ku èrko. »
Stiker pa outo “Ta Basta Awor”.
Cpost International a inisiá siman di Kultura den tur su filialnan.
“Entrante 1 di oktober 2014, tin un moratorio pa establesimentu di toko i minimarket”
Ladronisia ku violensia na parada di bùs na Otrobanda.
Na Memoria di Arnold Nolly Kroonstadt.
Pietermaai ta Purba.
Ocho hóben ta kaba kurso di animashon den kuadro di Sociaal Vormingsplicht.
RAPORT INTEGRIDAT TA PONE ST.MAARTEN UN BIAHA MAS DEN LUS NEAGTIVO.
GOBIERNU MESTER ASUMI SU RESPONSABILIDAT PA VIKTIMANAN DI EKSPLOSHON DEN KAS DI POLVO
Kranshi no por duna servisio optimal temporalmente pa motibu ku tin problema ku èrko.


text:
Negoshi propio
Negoshi propio òf tambe yamá Propietario úniko ta un forma hurídiko kaminda solamente un persona ta doño i kompletamente responsabel pa e negoshi. E kompania no ta ser konsiderá komo un persona hurídiko, pero ta wòrdu konsiderá mas bien komo aktividatnan ekonómiko di un persona natural. Legalmente no tin un separashon di e kapital privá i e kapital di e kompania. Esaki ta diferente ora ta papia di un Sosiedat privá òf un Sosiedat anónimo.
Un negoshi propio ta haña su eksistensia pa medio di e propietario. Si e propietario bai fayit òf yega na fayesé, e kompania tambe lo por stòp di eksistí. Den tal kaso lo mester buska un susesor, por trata aki di un famia òf un otro hende di afó. Esaki ta nifiká ku kontinuidat di un negoshi ku e forma hurídiko aki ta insierto na término largu.
E tipo di negoshi aki por wòrdu finansiá dor di e kapital propio di e doño òf un fiansa eksterno. Komo ku ta trata aki di un negoshi propio òf propietario úniko ta nifiká ku e propietario ta responsabel pa e debenan di e negoshi. Tur debe di e kompania ta bira tambe debe personal di e propietario.
E ganashi di e negoshi ta kai bou di e entrada personal di e propietario. E negoshi no ta paga impuesto riba ganashi, pero e propietario ta paga impuesto riba entrada.
Otro formanan hurídiko[editá | edit source]
- Negoshi propio
- Sosiedat kolektivo
- Sosiedat kolektivo limitá
- Sosiedat kolektivo di pareha
- Sosiedat komanditario
- Sosiedat privá
- Sosiedat anónimo
- Fundashon
- Asosiashon


text:
Steven Spielberg
Steven Allan Spielberg (nanse 18 di desember, 1946) ta un direktor di sine, skibido di sine, produktor, diseñador di wega i ehekutivo. Ku un kariero ku ta span 4 dekada, Spielberg su sinanan a kubri hopi tema e genero. Spielberg su prome sinenan sciense-fikshon ta wordu mira komo e norma den sine grandi Blockbuster. Den e delaster añanan, su sinanan a kuminsa adresa kosnan manera e holocaust, sklabitud, guera i terorismo. E ta konsidera un di e tradonan di sine mas influenshal na mundu den e historia di sinema. Tambe e ta un di e fundadónan di e studio di sine Dreamworks.


text:
Ruso
Ruso (pycckий языk) ta un idioma Indo Europeo. E ta un idioma oficial na Rusia, Belarus, Kazakhstan, Kyrgyzstan, Uzbekistan, Abkhazia, South Osetia y Transnistia. E ta un di e seis idiomanan oficial den e organisacion Nacion Uni.
Gramatica[editá | edit source]
Manera Latin y otro idioma rond mundo, ta uza un sort'i sistema den sustantivo, adhetivo y pronomber. E sistema aki ta un set di palabra unda nanta caba c'e proposito di e frase. Esey kemen cu e tin mas flexibilidad den e ordo di palabra. Den nominativo ta uza pa mustra cu un palabra ta e suheto di e frase. Den genetivo ta mustra propiedad. Den acusativo ta obheto directo. Esun di dativo ta obheto indirecto (algo cu ta wordo haci "na" algo).
Genero y number[editá | edit source]
Den idioma Ruso tin tres genero: masculino, femenino y neutral. Esun di masculino ta caba mas tanto cu consonante, e sustantivo neutral en general ta caba cu -aя of -яя, y nomber femenino ta caba cu -ый of -ий. Den plural ta actua tambe como di cuater genero. Ora ta bira plural, no ta duna muchu atencion, con tal cu e sistema ta concerni.
Adhetivo[editá | edit source]
Den idioma Ruso e adhetivo, cu ta describe algo, meste bay segun e palabra cu ta describi e genero y number. Den nominativo, e adhetivo cu ta describi e palabra femenino en general ta caba cu -aя of -яя. Loke ta describi palabra masculino en general ta caba cu -ый of -ий y loke ta describi palabra neutral en general ta caba cu -oe of -ee. Loke ta den plural en general e ta caba cu -ыe or -иe. Nan ta cambia dependiendo di e frase/caso.


text:
Tur cos ta bay bek na Ben Voking, kende Matthew den pasado tabatin problema cune.. Segun Alex Matthew, acusado den caso di human trafficking, tin dos dama a bisa cu polis, RST y rechter-commissaris a pone precion pa asina nan por declara contra Matthew. Polis di Aruba a biaha bay otro pais pa asina papia cu otro mucha muher kendenan tabata na Aruba un anja prome. Polisnan a bisa e damanan aki cu si nan declara, nan por haya placa bek cu Matthew debe na nan.
E linja di declaracion di con y ken a puntra cierto pregunta y ken ta over e onderzoek aki ta bay bek na un Macamba cu Matthew tabatin problema cune. Matthew a bisa cu Ben Voking ta e persona cu den pasado e tabatin problema cune y unabes cu tabatin probelma cu e homber aki, e ta sinti cu e homber aki ta persiguiendo su persona.


text:
Organismo
Den biologia, un organismo ta un systema es el prsoeco mediante el cual un animal se repruduce individual, of den otro palabra un ser bibo, cu tin un metabolismo (manera un animal, un mata, un beschim (fungus), of un bacteria). Un definicion mas completo di un organismo ta lo siguente, un ser bibo ta un conhunto di atoom-nan y molekuul-nan cu ta forma un structura material hopi organisa y complica, na unda cu systemanan di communicacion molecular ta interveni, cu ta relaciona nan mes cu e ambiente pa medio di un intercambio di materia y energia den un forma ordena y cu tin e capacidad di cumpli cu e funcionnan basico di bida.
E funcionnan basico di bida cu un organismo mester cumpli cune pa por mantene nan existensia ta:
- Nutricion/alimentacion; tur organismo mester alimenta nan mes, den otro palabra, nan mester por absorbe materialnan rond di nan cu ta necesario pa sostene nan bida.
- Crecemento/desaroyo; tur organismo mester por crece of desaroya.
- Relaciona/reactiona; tur organismo mester por sikiera den un forma, reaciona na stimulonan.
- reproduccion; tur organismo mester por hasi reproduccion possibel di tal manera cu e sernan bibo por actua y funciona pa nan mes sin perde nan nivel strucural te ora nan muri.
- Mantenecion; tur organismo mester por mantene nan structura completo stabil pa asina nan por keda bibo.
95% di materia cu sernan bibo ta forma di dje, ta consisti di cuatro atoom-nan: karbon, hidrogeno, oxigeno, y nitrogeno.


text: Dialuna 30 di Juni lo inicia e torneo internacional Champ of the Champs 2014 e di 8 edicion cual e aña aki ta wordo dedica na dos personahe den deporte Sr. Benjamin Rogelio “Roy” Angela y e otro ta Antonio Moreno ( q.e.p.d). E ceremonia official lo tuma lugar diabierna 4 di Juli pa 745pm. Awe nos lo amplia riba CV di Roya Angela mientras mas den siman lo publica esun di Antonio Moreno. Roy Angela a nace den Sta Cruz 31 di maart 1952 den bario di Sabana Grandi. Roy Angela felismente casa cu Ludwina Angela Hernandez pa 22 aña bibando na Barcadera den su pueblo stima di Sta Cruz. Roy ta bin di un famia di deportista manera su rumannan Crismo Angela, Goi Angela (q.e.p.d) , Pedro Angela y Enrique Chino Thiel. Tambe Roy tin sobrinonan cu a destaca den deporte entreotro Rock Angela , Poy , Sergio (De), Buchi Flanegin, Ronnie Angela y rumannan De Luvia, Tirso, Cay y Jochi, Jerry y Humhrey Agumbero. Mas sobrino cu a destaca den deporte ta Eric y Robert Thiel. Roy Angela y Deporte di Baseball. Bou guia di Chino Thiel Roy a cuminsa hunga baseball for di edad di 7 aña. Na edad di 8 aña Roy a cuminsa hunga den Little league. Roy asina a hasi huramento den Little league como e hungador di mas jong na 1961. Despues di a hunga 4 aña den Little league Roy a pasa over pa Junior league y a hunga pa un team di Savaneta “Anton Hunink” di Sr. Mario Angela. Desde akinan Roy Angela a subi pa AA y a hunga un total di 24 aña den e klas mas halto na Aruba. Den decada 70 y 80 Roy na dos oportunidad a fungi como Manager tanto di Sta Cruz Royals y Video Center. Mesun equipo aki tambe tabata conosi bou nombernan di Sta Cruz Stars y E.B.Sibone. Roy Angela a melita den selecion di Antillas hungando na Caracas, den weganan di COPAN. Roy a froma parti di selecion di Aruba cu a hunga 2 biaha na St Maarten y varios biaha na Corsow. Cu su propio equipo Roy a hunga baseball na Colombia, Costa Rica, Venezuela, St Maarten y Corsow. Logronan di Roy Angela como pelotero. Na 1976 Roy a sali campeon homerun di Aruba cu e team di Sibone. Roy pa hopi temporada a bati riba 300 di averahe y semper tabata den top pa mas careda empuha. Roy como tercera base tabata tin un defense sublime y na edad mas grandi a ocupa primera base unda Roy tabata spectacular y sencasional. Roy Angela conosi pa un hungador di mas di 200 liber tabata sa di roba basta base cu e peso aki lesando e pitchernan na un manera unico. Roy su amor pa su equipo tabata masha grandi y Roy ta wordo recorda tambe como un hungador cu un temparemento basta halto. Roy Angela den Futbol. Cu 10 aña Roy tabata activo den futbol. Roy su nivel di futbol tabata uno hopi halto. Roy Angela a melita den selecion di futbol di Aruba na edad di 18 aña. Roy a biaha cu futbol pa Surinam, Hulanda y Corsow cu Weganan di Reino. Na 1971 Roy a hunga contra hungadornan di Hulanda kendenan despues a hunga den mundial na 1974 y 1978. Esaki sigur ta mustra e calidad di Roy como futbolista. Roy su equipo di futbol tabata Atlantico Deportivo. Roy ta recorda su compañeronan di team manera Jonco, Ziek y Foyito Alberts, Wim, Robbie, Ovi Thode, Buchi Flanegin, Maiky Rojas, Ben, Tori y Bano Flanegin, Tojanchi Willems, Netto Pieters y Chino Thiel pa nombra algun. Cu Futbol Roy a biaha pa Costa Rica, Corsow, Bonaire, y Hulanda. Roy su mihor momento tabata na aña 1971 momento cu el a wordo aserka pa doño di Millonarios di Colombia pa un contract di 3 luna cu tur cos paga pa waak si E por logra llega na firma. Millonarios tabata e equipo campeon na Colombia e tempo aya. Motibo cu Roy no a bay Colombia tabata motibo hopi tristo y di lamenta. Algun compañero di Roy su propio team, kendenan kisas no tabata kier a perde Roy como hungador, a haña ta bon pa manda gaña dirigentenan di Millonarios cu Roy Angela ta den rolstoel cu un pia kibra. Esaki a costa e oportunidad grandi y unico di Roy su carera cual a bay perdi. E amor di Roy pa su equipo tabata asina grandi cu apesar di esaki Roy a despensa esnan cu a comete e acto aki y a keda cu su equipo Atlantico. Roy Angela hungando deporte di Softball. Pa 19 aña Roy tabata activo den softball cu teamnan Silvasport, Chuchubi, Honda, Blue Stars, Video Center y Pueblo. Cu softball Roy Angela a representa Aruba na Corsow, Venezuela y Costa Rica. Roy a forma parti di selecion di softball di Aruba . Roy semper tabata un di e mihor batenan den tur equipo cu el a melita. Roy como deportista hungando e deporte di Billiard. Roy a hunga Billiard pa 25 aña riba e nivel mas halto na Aruba. Roy Angela tabata un hungador di taya unda apostadornan tabata hasta bet riba su man. Roy a hunga pa Sport Boys, Technicos Sta Cruz. Cu Technicos Roy a representa Aruba na Republica Dominicana, Corsow ,Costa Rica y Venezuela. Engeneral mesterr accentua cu tur deporte cu Roy a practica e tabata sa di hasi esaki riba e nivel di mas halto hungado semper cu amor y pasion pa e team cu e tabata forma parti di dije na e momento ey. Roy Angela a retira y a cuminsa explora carera nobo como comentarista deportivo. For di 1998 Roy a inicia e carera aki hunto cu Dochi Lee transmitiendo weganan di Sidney Ponson for di internet pa e pueblo di Aruba via Top 95FM. Na 2002 Roy a cuminsa cu un programa deportivo hunto cu Roberto Geerman na Radio Galactica FM 99.9. E programa jama DEPORTE DOT COM y tin 12 aña den aire unda tur mainta Roy ta informando pueblo di tur acontensimentonan deportivo. Roy tabata tin un programa deportivo un tempo na 107.5FM y alaves ta juda como comentarista di Boxeo na ATV . Roy sa traha como comentarista di baseball na Tele Aruba cu transmisionnan di Grandes Ligas. Roy Angela ultimo 5 aña ta den team cu Amador Oduber y Alex Falconi hunto cu Bo Guia Deportivo. Roy Angela simplemente un baluarte den deporte. Merecidamente Champ of the Champs 2014 dedica na honor di Roy Angela. Roy Angela masha masha pabien y danki pa Bo aporte na deporte engeneral.


text:
Fecha di nacimento: 24 December 1974
Regio: Oranjestad y Paradera
Area: Economia, Finansas, Educacion, Reino y Medio Ambiente
Mi a studia Ley na Rijksuniversiteit Groningen y na 2012 mi a obtene mi titulo di meester in de rechten den Derecho Hulandes cu specialisacion den Ley di Negoshi. Promer cu esaki mi a studia Management, Economie en Recht na Hogeschool van Arnhem en Niimegen y na 1999 mi a obtene mi Bachelors in Ecomomics. For augustus 2003 te cu augustus 2009 mi a traha como funcionario di maneho na Meldpunt Ongebruikelijke Transacties (MOT) cu ta resorta bou di e Ministerio di Finanzas y Economia di Gobierno di Aruba. Mi ta un Certified Anti Money Laundering Specialist (CAMS) y tabata miembro di e Financial Action Task Force (FATF) Commissie Aruba. Den e funcion aki mi a representa Aruba na varios ocacion den exterior den e reunionan Plenario di FATF y tambe CFATF, cu ta organisacionan inter-gubernamental cu ta traha pa combati labamento di placa y financiamento di terorismo. Na varios ocacion mi a sa di representa MOT Aruba den exterior na e reunionan Plenairo y workshops di e Egmont Group of Financial Units. Un luna promer cu eleccion di 2009, mi a haci mi entrada den politica Arubano y na september 2009, mi a bira miembro di Parlamento di Aruba pa e Fraccion di Movimiento Electoral di Pueblo (MEP). Mi ta tene mi mes ocupa specialmente cu e tema di Finanzas Publico.
Nos ta biba den un temporada excepcional na unda nos mester ta mas conciente di e decicionan cu nos ta tuma awe y nan consecuencia pa e proximo generacionan. E ta importante pa nos tur por forma un opinion riba cada un di e decicionan aki cu ta fiha nos futuro. Pa esaki ta necesario pa nos ta bon informa y pesey mi ta pone mi mes disponibel pa trece e informacion aki dilanti pa asina hunto nos como Pais por forma un opinion y tuma e mihor decicion cu lo fiha nos futuro y esun di e proximo generacionan di nos Pais. MEP a demostra di a goberna pa progreso di henter nos Pais y pesey mi ta conveci cu MEP mes ta e partido capas pa goberna na beneficio di e proximo generacioan di nos Pais.


text:
Fecha di nacimento: 15-juni-1977
Regio: Santa Cruz
Area: Educacion y Deporte
Mi a termina mi studio como docente na IPA na aňa 2000. Desde terminacion di mi studio mi ta trahando na Cacique Macuarima School na Santa Cruz. Banda di mi trabao como docente mi a siqui studia y na September 2012 mi a logra mi Bachelor in Law. Banda di ta docente y a studia ley mi persona ta bestuurslid di Fundacion Enseňansa pa Aruba unda cu mi ta duna les y tambe ta organisa cursonan reconoci. Tambe mi persona ta bestuurslid di Sociedad Bolivariano.Na un edad hoben a sa di sobresali den e nos deporte rey cu ta futbol. Como hoben futbolista di S.V. Arsenal a sa di milita den seleccion di Aruba. Na edad di 15 aňa a milita den S.V. Estrella unda a sa di titula campeon varios biaha y representa Aruba internacionalmente cu Estrella como selecion nacional. Banda di esaki a milita den equiponan di S.V. Sportboys, S.V. Arikok y S.V. Atlantico. Tabata coach di S.V. Estrella Menor pa dos aňa.Den deporte di baseball a sa di hunga pa e organisacion di Rockets y Sluggers dobbel A. Tambe a sa di coach hobenan di 7-8 aňa pa e organisacion di Grasshoppers y den edad di 11-12 aňa pa e organisacion di Liptons Tea. Den e deporte di basketball tambe mi persona a sa di sobresali como hungador di Estrella Basketball team. Den deporte escolar tambe mi persona como coach y mi scol Cacique macuarima a sa di sobresali. Principalmente den e deporte di volley unda cu a sa di titula varios biaha campeon den categoria mucha muher y mucha homber(5 biaha consecutivden mucha homber) y a sa di defende nos bandera di Aruba cu Cacique Macuarima School den competencia interinsular.
Mi motivacion pa subi e prestigioso partido politico Movimento Electoral di Pueblo ta su ideologia social democrata. E ideologia aki ta pas cu esun dimi unda cu e ser humano ta bai na promer lugar. Den mi ideologia educacion y deporte y recreacion sano ta basenan fuerte pa formacion di un ser humano. A yega momento pa pone educacion na Aruba como prioridad. E unico vehiculo pa mehoracion di un ser humano den e trapi social den un constelacion democratico ta door di dune un educacion di calidad. Un pueblo educa ,ta un pueblo vision y un pueblo cu futuro.


text:
WILLEMSTAD – Kampionato di futbol lokal FFK liga MCB a kontinua ayera den stadion Ergilio Hato ku e enkuentro entre e ekipo Centro Barber i e ekipo SUBT. Tabata e
Notisia Nobo
ORANJESTAD – Britannia ku tabatin mester di 1 viktoria pa titula kampion, ayera mester a resigna ora ku nan a kai vensi kontra di e ekipo RCA ku skor di
BRAZIL - Mundial di futbòl ta den ful suin i ya e selekshonnan di futbòl ku ta den e lucha pa e titulo mundial a bira ménos. Ku e resultadonan
WILLEMSTAD – Komishon organisadó di e ‘2014 Latin American Baseball Intermediate Division Regional Tournament’, djarason 18 di yüni, a organisá
WILLEMSTAD – E tim di FC San Lucas/Polar ta ketu bai sin pèrdè den kampionato di Curfutsal 2014. E kampionato
BRAZIL – E promé wega di ayera djaluna 16 yüni 2014, bálido pa e kampionato mundial di futbòl ku ta hungando
BRAZIL - E selekshonnan di futbòl ku ya a mira akshon a yega na 44 gol den e promé 14 weganan
WILLEMSTAD – Futbòl FFK Liga MCB 2014 ta sigui awe, djaluna 16 yüni 2014, nochi mitar di 9 den Stadion
WILLEMSTAD – E pelotero yu di Kòrsou Hainley Statia ku ta militá den e ekipo Huntsville Stars di e organisashon di Milwaukee


text:
WILLEMSTAD – Den e aña aki e popular ‘Uphill Challenge’ ta selebrá su promé hubileo. Durante di e di sinku edishon di e evento e organisashon tras di ‘Uphill Challenge’ ku motivá hóbennan ku gusta kore baiskel pa nan tambe partisipá na e evento. Huntu ku miembronan di nan ekipo, amigu i amiga nan por subi seru komo ekipo. Pa hubentut lo apliká reglanan adaptá, ku kua ta stipulá kuantu buèlta ta permití pa subi seru segun kategorianan di edat.
Pa insentivá hubentut di un manera èkstra pa yuda rekoudá fondo pa e lucha kontra kanser. ku ta e meta di e evento, tin premio disponibel pa e ekipo ku rekoudá mas tantu fondo.
Ta hasi un yamada no solamente riba hubentut di Kòrsou ku gusta kore baiskel, pero tambe riba amantenan di e dushi deporte aki i ku no ta mira ku nan so nan lo por subi e seru hopi biaha nan so, pero ku kier seru ekiponan entre amistat, famia òf koleganan pa partisipá. Den forma di un ekipo di ‘relay’ por subi e seru komo ekipo i huntu rekoudá un bunita suma pa yuda e e fundashon pa kombatí kanser.
‘Uphill Challenge’ ta tuma lugá djasabra 18 di yanüari 2014, na Fòrt Nassau. Ya tin vários koredó ku a inskribí i a komprometé nan mes pa partispá. Inskripshon por tuma lugá ‘online’ viawww.uphillchallenge.com i na e empresanan Vista Bike i Dasia Cycling. Pa mas informashon manda un E-mail na uphillchallenge@ridefortheroses.net


text:
WILLEMSTAD – Deportivo360 tabata presente awe djasabra 24 di Ougùstùs na kancha di tènis na Hilton Hotel kaminda WTS (Williams Tennis Service School Curacao) a organisá un ‘Tennis Talent Search’ pa hóbennan tenista di 6 te ku 9 aña. Mucha muhé i mucha hòmber por a bin i demostra nan talento pa hunga tènis.
E try out aki tabata kompletamente GRATIS pa tur mucha di tur gremio rònt Kòrsou. Coach Lugard Ludlow Willems ku ta na kabes di WTS a guia e praktikanan kaminda kasi 20 hoben a partisipa.
E intenshon ta pa tur e hobennan ku a partisipa i ku ta interesa pa sigui praktika e deporte di tenis bin inskribi i nan lo risibi un pakete di 10 training na prijs hopi redusi komo un gesto di parti di WTS


text:
Barbara (kantante)
Barbara tabata nòmber artístiko di Monique Andrée Serf (Paris, 9 jüni 1930 - Neuilly-sur-Seine, 25 novèmber 1997). E tabata un kantante i kompositora franses.
Algun chanson konosí di dje ta L'aigle noir, Nantes, La solitude i Dis, quand reviendras-tu?. Na Hulanda e kansionnan di Barbara ta wordu interpretá entre otro pa e kantante hulandes Wende Snijders.
Biografía[editá | edit source]
Dor di su orígen hudíu Barbara mester a skonde huntu ku su famia durante di okupashon di Fransia dor di e nazinan. Den su buki Il était un piano noir e ta konta tokante di e temporada aki. Despues di guera su bisiña ku tabata dosente di músika a skuch'e kanta y a hasi su máximo esfuerso pa asina Barbara por a desaroyá su talento musikal.
El a haña kursonan di kanto i di piano i a inskribí su mes na École supérieure de musique. El a sigui kanta den e temporada ey na La Fontaine des Quatre Saisons, un kabaret parisino popular. Dor di su apariensia, su altura, su pañanan pretu i kabeinan pretu, e tabata enfatisá e melankolía di kual e tabata kanta di dje.
Entre 1950 i 1952 e ta biba na Bruselas, unda e tabata un miembro aktivo di un komunidat di artistanan. Su amigunan a kambia un tayer bieu den un sala di konsierto kaminda Barbara tabata toka i kanta kansionnan di Édith Piaf, Juliette Gréco i Germaine Montéro. Nonobstante, su bida den farándula ta desaroyá poko poko. Na oktober 1953 e ta kasa ku Claude John Luc Sluys, un studiante di lei belga di ken e ta divorsiá na 1956.
Despues di esey e ta bai bèk Paris, unda e ta topa ku Jacques Brel. Nan dos ta bira bon amigu i Barbara lo kanta despues varios chanson di dje. Tambe e ta siña konosé despues e kantante Georges Brassens. Barbara ta duna durante e temporada aki diferente konsierto den salanan chikí. Un públiko chikí pero fiel di studiantenten, prinsipalmente for di e bario parisino di Quartier latin lo sigui'e den resto di su trayektoria.
Na aña 1957 e ta bolbe Bruselas pa graba su promé disko. Pero e tin ku warda te na 1961 pa bira famoso dor di su konsiertonan den e sala Bobino serka di Montparnasse na Paris. E ta kontinua su trayektoria den salanan chikí i dos aña despuese ta duna un konsierto den Théâtre des Capucines. Eynan el a haña gran éxito ku su kansionnan nobo. For di e momentu ey el a bira famoso i na 1964 el a firma su promé kontrato ku e kas di disko Philips Records.
Barbara tabata saka inspirashon for compositornan manera Mireille i Charles Trenet, e streanan mas grandi den su tempu. Su kapasidat pa skirbi su propio kansionnan ta hasi'e mas sélebre. Ku su kansionnan poétiko, dramátiko i ku emoshonnan profundo e ta inspirá un públiko ku lo sigui'e pa trinta aña largu. Su kansionnan mas konosí di e temporada aki ta Ma plus belle histoire d'amour c'est vous, L'aigle noir, Nantes, La solitude i Une petite cantate.
Na 1965 su disko Barbara chante Barbara ta di un éxito comercial rotundo i e ta gana e premio Académie Charles Cros. Na momentu di entrega di e premio Barbara ta kibra e trofeo na pida i ta duna tur su téknikonan un pida komo muestra di gratitut. Despues e lo kuminsa dona sen i usa su fama pa yuda muchanan pober.
Na aña 1969 Barbara ta duna di konosé ku e lo bira aktris. Su promé papel tabata den e musical Madame, di Albert Willemetz den kua e ta hunga papel di un travesti masha bunita. Na 1971 e ta hunga huntu ku Jacques Brel den su pelíkula Franz pa kua e ta skirbi e músika. Otro pelíkulanan ku e lo hunga den dje ta L'Oiseau rare di Jean-Claude Brialy i Je suis né à Venise di Maurice Béjart.
Barbara lo keda aktivo den añanan setenta y ta duna hopi konsiertonan na Hapón, Cánada, Israel, Hulanda i Suisa. Tambe e lo sali den un programa di televishon huntu ku Johnny Hallyday.
Su disko Seule ta sali den añanan ochenta i lo bira un di e diskonan mihó bendí den aña 1981. E aña siguiente e ta gana e Grand Prix du Disque pa su kontribushon na kultura franses. Tambe e lo traha den e temporada ey ku Gérard Depardieu i su esposa Élisabeth. Na 1982 e ta bai New York pa toka piano den e opéra métropolitain huntu ku Mikhail Baryshnikov.
Barbara tambe tabata ko-autora di e kansionnan di e obra Lily Passion huntu ku Luc Plamondon. E mes lo hunga un papel den e obra di teatro aki huntu ku Gérard Depardieu. Esey a trese ku n'e un ruptura profeshonal entre Barbara i su acordeonista Roman Romanelli, ku kua el a traha 20 aña. Romanelli no tabata mira futuro den e proyecto.
Na final di añanan 80 Barbara a bira aktivo den buskamentu di fondonan pa kombatí sida. Na 1988 e ta haña e Légion d'honneur, un kondekorashon franses hopi importante.
For di 1996 e ta skirbi su memorianan ku lo aparese na aña 1998. Den esakinan e lo revelá ku el a wordu violá pa su tata kende a bandona e famia tempu e tabata un hobensita. Kantikanan den kua Barbara ta kanta di su relashon ku su tata ta L'Aigle Noir, Nantes i Au Coeur de la Nuit.
Barbara lo muri 24 di novèmber 1997 pa motibo di problemanan respiratorio. Su restonan ta sosegá na Cimetière parisien de Bagneux.
Na 1998 e munisipio Saint-Marcellin unda e famia tabata skonde durante Segundo Guera Mundia, nan a disidi di duna un plenchi su nòmber.


text: Dinosourionan ta un grupo diverso di animalnan ku tabata domina e vertebratenan terestral pa mas ku 160 mion aña, for di e periodo Triasiko (mas o menos 230 mion aña pasá) te ku e final di e Krijt (mas o menos 65 mion aña pasá). E eksinshon di mayoria tipo di dinosaurio a okuri den e evento di ekstinshon di e Krijt-Tertiario. E rekort di fosilo ta indika ku paranan a evolushona for di dinosourionan durante e periodo Jurasiko. Un par di nan a sobrevivi ekstinshon anto den systemanan di klasifikashon moderno para ta konsidara un tipo di dinosourio - e uniko grupo ku te ahinda ta na bida.